pythainlp/thai-wiki-dataset-v4 huggingface dataset:
การทัพแอฟริกาตะวันออก

การทัพแอฟริกาตะวันออกเป็นการสู้รบในแอฟริกาตะวันออกในสงครามโลกครั้งที่สองโดยฝ่ายสัมพันธมิตร ส่วนใหญ่มาจากจักรวรรดิอังกฤษ เข้าต่อกรกับกองกำลังฝ่ายอักษะ ซึ่งส่วนมาจากอิตาลีของอาณานิคมอิตาลีแอฟริกาตะวันออก (Africa Orientale Italiana or AOI), ในช่วงระหว่างเดือนมิถุนายน ค.ศ. 1940 และเดือนพฤศจิกายน ค.ศ. 1941 กองกำลังของกองบัญชาการตะวันออกกลางบริติช รวมทั้งหน่วยทหารจากสหราชอาณาจักรและอาณานิคมแอฟริกาตะวันออกของบริติช, บริติชโซมาลิแลนด์, บริติชแอฟริกาตะวันตก จักรวรรดิอินเดีย โรดีเชียเหนือ ไนแอซาแลนด์ ปาเลสไตน์ในอาณัติ แอฟริกาใต้ โรดีเชียใต้ และซูดานได้เข้าร่วมในการทัพเช่นกัน กองกำลังทหารนอกแบบของเอธิโอเปียและฝรั่งเศสเสรี และกองกำลัง Publique ของเบลเยียมได้เข้าร่วมด้วยเช่นกัน
แอฟริกาตะวันออกอิตาลีได้รับการป้องกันโดยกองกำลังอิตาลีของกองบัญชาการกองทัพอิตาลีแอฟริกาตะวันออก (Comando Forze Armate dell'Africa Orientale Italiana) ซึ่งหน่วยทหารจาก Regio Esercito (กองทัพบกอิตาลี) Regia Aeronautica(กองทัพอากาศอิตาลี) และ Regia Marina (กองทัพเรืออิตาลี) มีราวประมาณ 200,000 นาย Regio Corpo Truppe Coloniali จากอะบิสซิเนีย (เอธิโอเปีย) ที่อิตาลียึดครอง อิตาลีเอริเทรีย และอิตาลีโซมาลิแลนด์ นำโดยเจ้าหน้าที่นายทหารอิตาลีและทหารอิตาลีที่ไม่ใช่ชั้นสัญญาบัตร 70,000 นายได้เข้าประจำการและกองกำลังเสริม กองร้อยยานยนต์เยอรมัน (Compagnia Autocarrata Tedesca) ได้เข้าสู้รบภายใต้กองบัญชาการอิตาลี
สงครามได้เริ่มต้นขึ้น เมื่อวันที่ 31 มิถุนายน ค.ศ. 1940 ด้วยการตีโฉบฉวยทางอากาศของอิตาลีบนฐานทัพของฝูงบินที่ 1 ของกองทัพอากาศอังกฤษโรดีเชียใต้ (237 (Rhodesia) Squadron RAF) ที่ Wajir ในรัฐอารักขาแอฟริกาตะวันออกและดำเนินต่อไปจนกระทั่งกองกำลังอิตาลีได้ถูกผลักดันกลับจากเคนยาและซูดาน ตลอดถึงโซมาเลีย เอริเทีย และเอธิโอเปียในค.ศ. 1940 และช่วงต้นปี ค.ศ 1941 กองกำลังอิตาลีที่เหลืออยู่ในอิตาลีแอฟริกาตะวันออกได้ยอมจำนนหลังจากยุทธการที่กอนดาร์ในเดือนพฤศจิกายน ค.ศ. 1941 ยกเว้นกลุ่มกองกำลังเล็กๆที่ได้ต่อสู้รบเยี่ยงกองโจรในเอธิโอเปียต่อกรกับหน่วยทหารบริติชจนกระทั่งได้สงบศึกที่คาซีเบีย (3 กันยายน ค.ศ. 1943) ได้จบสงครามระหว่างอิตาลีและฝ่ายสัมพันธมิตร การทัพแอฟริกาตะวันออกเป็นชัยชนะทางยุทธศาสตร์ครั้งแรกของฝ่ายสัมพันธมิตร แต่ได้ถูกบดบังด้วยความพ่ายแพ้ของบริติชในยุทธการที่กรีซและยุทธการเกาะครีต
รัฐธรรมนูญสหรัฐ

รัฐธรรมนูญสหรัฐ  เป็นกฎหมายสูงสุดของสหรัฐ เป็นกรอบการปฏิบัติสำหรับหน่วยงานของรัฐบาลกลางแห่งสหรัฐ และกำหนดความสัมพันธ์ระหว่างรัฐบาลกลางกับรัฐบาลท้องถิ่นของรัฐต่าง ๆ รวมถึงประชาชนทุกคนที่อาศัยอยู่ในสหรัฐด้วย
สามมาตราแรกของรัฐธรรมูญตั้งกฎและการแบ่งแยกอำนาจเป็นสามส่วนของรัฐบาลกลาง ได้แก่ ฝ่ายนิติบัญญัติ คือ รัฐสภาแบบสองสภา ฝ่ายบริหารนำโดยประธานาธิบดี และฝ่ายตุลาการนำโดยศาลสูงสุด สี่มาตราสุดท้ายวางกรอบหลักระบอบสหพันธรัฐ
รัฐธรรมนูญแห่งสหรัฐได้ประกาศใช้เมื่อวันที่ 17 กันยายน ค.ศ. 1787 ในที่ประชุม ณ ฟิลาเดลเฟีย รัฐเพนซิลเวเนีย และรับรองโดยการประชุมในรัฐต่าง ๆ ในนามของประชาชน โดยจนถึงปัจจุบัน รัฐธรรมนูญแห่งสหรัฐได้ถูกเปลี่ยนแปลงแก้ไข มาแล้ว 27 ครั้ง โดยสิบครั้งแรกเป็นที่รู้จักในนามของ รัฐบัญญัติสิทธิ (Bill of Rights) 
รัฐธรรมนูญแห่งสหรัฐจัดเป็นรัฐธรรมนูญที่เป็นลายลักษณ์อักษณที่เก่าแก่ที่สุดที่ใช้บังคับอยู่ในปัจจุบัน อย่างไรก็ตาม หากรวมรัฐธรรมนูญที่ไม่เป็นลายลักษณ์อักษรเข้าไปด้วย รัฐธรรมนูญของกรุงซานมาริโน จะเก่าแก่กว่า 
รัฐธรรมนูญแห่งสหรัฐจัดเป็นหัวใจหลักของกฎหมายในสหรัฐและวัฒนธรรมทางการเมือง โดยต้นฉบับดั้งเดิม ที่เขียนโดยนายจาคอป ชาลัส ได้จัดแสดงไว้ที่ องค์การบริหารจดหมายเหตุและบันทึกแห่งชาติ (National Archives and Records Administration) ณ กรุงวอชิงตัน ดีซี
กฎ 12 ข้อ ของคอดด์

กฎ 12 ข้อ ของคอดด์ คือ กลุ่มของกฎ 13 ข้อ (ข้อที่ 0 ถึง 12) นำเสนอโดย Edgar F. Codd ผู้บุกเบิกแบบจำลองเชิงสัมพันธ์สำหรับฐานข้อมูล โดยออกแบบมาเพื่อระบุว่าอะไรที่ต้องการจาก ระบบจัดการฐานข้อมูลในคำสั่งเพื่อให้เกิด "รีเลชั่นนอล" เช่น ระบบจัดการฐานข้อมูลเชิงสัมพันธ์RDBMS. ในบางครั้งมักมีการกล่าวถึงอย่างขบขันว่าเป็น"คำบัญชาการทั้ง 12 ของคอดด์"
คอดด์สร้างกฎนี้ขึ้นเพื่อเป็นส่วนหนึ่งของการต่อสู้กับกลุ่มคนที่ขัดขวางแนวคิดของเขาที่เกี่ยวกับฐานข้อมูลแบบจำลองเชิงสัมพันธ์
ลาพร็องตีซอร์ซีเย

ลาพร็องตีซอร์ซีเย (มีชื่อเต็มว่า "The Sorcerer's Apprentice, Scherzo after a ballad by Goethe") เป็นซิมโฟนิกโพเอ็ม ผลงานประพันธ์ของปอล ดูว์กัสในปี ค.ศ. 1897 โดยได้รับแรงบันดาลใจมาจากโคลงภาษาเยอรมันของโยฮันน์ วอล์ฟกัง ฟอน เกอเทอ ชื่อ "Der Zauberlehrling" ผลงานเขียนในปี ค.ศ. 1797
ซิมโฟนิกโพเอมชิ้นนี้เป็นที่รู้จักกันทั่วไป จากผลงานบันทึกเสียงในปี ค.ศ. 1929 โดยวงนิวยอร์กฟิลฮาร์โมนิก อำนวยเพลงโดยอาร์ตูโร ตอสกานีนี และจากการนำมาสร้างเป็นภาพยนตร์แอนิเมชั่น "The Sorcerer's Apprentice" หนึ่งในแปดเรื่องในภาพยนตร์ดิสนีย์ "แฟนเทเชีย" ในปี ค.ศ. 1940 อำนวยเพลงโดยลีโอโปลด์ สโตคอฟสกี ซึ่งดำเนินเรื่องราวตามบทประพันธ์ของเกอเทอ โดยมีมิกกี เมาส์ เป็นตัวแสดงนำ งานแอนิเมชั่นชิ้นนี้ถูกนำมาสร้างใหม่อีกครั้งในภาพยนตร์ "แฟนเทเชีย 2000"
ธวัช สุรินทร์คำ

ธวัช สุรินทร์คำ (เกิด 30 กรกฎาคม พ.ศ. 2492) อดีตสมาชิกสภาผู้แทนราษฎรจังหวัดสุโขทัย 2 สมัย
ประวัติ.
ธวัช เกิดเมื่อวันที่ 30 กรกฎาคม พ.ศ. 2492 เป็นบุตรนายประกิต นางส่งศรี สุรินทร์คำ สำเร็จการศึกษาปริญญาตรี วิทยาศาสตรบัณฑิต สาขาเทคนิคการแพทย์ จาก มหาวิทยาลัยเชียงใหม่
งานการเมือง.
อดีตเคยเป็นนายแพทย์ ต่อมาเข้าสู่วงการการเมือง ด้วยการเป็นสมาชิกสภาจังหวัด และเข้าสู่การเมืองระดับชาติ ด้วยการลงรับสมัครเลือกตั้งสมาชิกสภาผู้แทนราษฎรจังหวัดสุโขทัย ในการเลือกตั้ง พ.ศ. 2518 และได้รับเลือกเรื่อยมา รวม 2 สมัย
ธวัช เคยดำรงตำแหน่งทางการเมือง ด้วยการเป็นที่ปรึกษารัฐมนตรีว่าการกระทรวงแรงงาน (ไพฑูรย์ แก้วทอง) (พ.ศ. 2552-2553)
ปี พ.ศ. 2544 ธวัช ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 85 แต่ไม่ได้รับเลือกตั้ง
สมาชิกสภาผู้แทนราษฎร.
ธวัช สุรินทร์คำ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
เฟอร์นันโด วาร์กัส

เฟอร์นันโด วาร์กัส  อดีตนักมวยแชมป์โลก 2 สมัย ในรุ่นจูเนียร์มิดเดิลเวท เกิดเมื่อวันที่ 7 ธันวาคม พ.ศ. 2520 ที่เมืองออกนาร์ด รัฐแคลิฟอร์เนีย โดยเป็นชาวอเมริกันเชื้อสายเม็กซิกัน มีสถิติการชกทั้งหมด 31 ครั้ง ชนะ 26 ครั้ง เป็นการน็อกทั้งหมด 22 ครั้ง แพ้ 5 ครั้ง โดยเป็นการแพ้น็อกทั้งหมด 4 ครั้ง
ประวัติ.
วาร์กัสในวัยเด็กมีชีวิตที่เสเพล เพราะความยากจนของครอบครัว จึงเริ่มต้นชกมวยจากมวยสากลสมัครเล่น จนกระทั่งติดทีมชาติสหรัฐอเมริกาได้ไปแข่งในกีฬาโอลิมปิก 1996 ที่แอตแลนตา รัฐจอร์เจีย ในรุ่นไลท์มิดเดิลเวท แต่ทว่าตกรอบที่สอง เมื่อเป็นฝ่ายแพ้ให้กับ มาเรียน ซีเมียน นักมวยชาวโรมาเนียไป 8-10 หมัด
หลังจากนั้น วาร์กัสก็ได้หันมาชกมวยสากลอาชีพ โดยมี ลู ดูวา เทรนเนอร์ชื่อดังระดับโลกเป็นผู้ฝึกสอน และ แดน ดูวา เป็นโปรโมเตอร์ ซึ่งวาร์กัสสามารถทำสถิติไม่แพ้และเสมอแก่ใครถึง 14 ไฟต์ และทั้งหมดเป็นการชนะน็อกทั้งหมด จึงได้ชิงแชมป์โลกในรุ่นจูเนียร์มิดเดิลเวทของ IBF กับ โยริ บอย กัมปัส นักมวยที่ไม่เคยแพ้หรือเสมอแก่ใครเช่นกันชาวเม็กซิกัน ในปลายปี พ.ศ. 2541 ผลการชกปรากฏว่าวาร์กัสเป็นฝ่ายเอาชนะน็อกไปได้ในยกที่ 7
หลังจากนั้น เฟอร์นันโด วาร์กัส ก็เป็นที่จับตามองของวงการมวยระดับโลก ในฐานะดาวรุ่งดวงใหม่ ประกอบกับบุคคลิกที่ห้าว ไม่เกรงกลัวใคร อีกทั้งยังมีหน้าตาดี จึงทำให้ได้รับฉายาว่า "Ferocious" หรือ "El Feroz" ในภาษาสเปน ซึ่งวาร์กัสเมื่อให้สัมภาษณ์หรือพูดคุยกับสื่อมวลชนมักจะพาดพิงไปถึง ออสการ์ เดอ ลา โฮยา อยู่เสมอ ๆ ในลักษณะท้าทาย ซึ่งขณะนั้นเดอ ลา โฮยา ถือเป็นซูเปอร์สตาร์อันดับหนึ่งของวงการมวยโลกอยู่ จึงทำให้เป็นที่จับตามองของแฟนมวยทั่วโลกว่า ทั้งคู่อาจได้โคจรมาพบกัน
เฟอร์นันโด วาร์กัส ป้องกันตำแหน่งแชมป์โลกของ IBF ไว้ได้ทั้งหมด 5 ครั้ง ก่อนที่จะพบกับความพ่ายแพ้เป็นครั้งแรกในปี พ.ศ. 2543 เมื่อทำการชกล้มแชมป์กับแชมป์โลกในรุ่นเดียวกันนี้ของ WBA คือ เฟลิกซ์ ตรินิดัด นักมวยชาวปวยร์โตริโก ที่เพิ่งเอาชนะคะแนน เดอ ลา โฮยา มาได้ โดยวาร์กัสเป็นฝ่ายแพ้น็อกไปในยกที่ 12 ซึ่งเป็นยกสุดท้าย ซึ่งตลอดการชกวาร์กัสแทบไม่อาจสู้กับตรินิดัดได้เลย
หลังจากนั้น วาร์กัสก็ชกอุ่นเครื่องอยู่หนึ่งครั้ง ก่อนที่ขึ้นชิงแชมป์ในรุ่นเดียวกันนี้ของ WBA ที่ว่างลง เนื่องจากตรินิดัดสละตำแหน่ง วาร์กัสสามารถเอาชนะน็อก โฆเซ อัลเฟรโด โฟลเรส นักมวยชาวเม็กซิกันไปในยกที่ 7 ก่อนที่ถัดมาจะทำการชกล้มแชมป์อีกครั้งกับแชมป์โลกของ WBC คือ ออสการ์ เดอ ลา โฮยา ที่เป็นเสมือนคู่กรณีกัน ปรากฏว่า วาร์กัสก็เป็นฝ่ายแพ้ทีเคโอไปในยกที่ 11 ในแบบที่แทบจะสู้ไม่ได้เหมือนเช่นที่พบกับทรินิแดด หลังจากนั้นแล้ววาร์กัสหันมาชกเคลื่อนไหวอยู่ 4 ครั้ง ก่อนที่จะพบกับ เชน มอสลีย์ ยอดนักมวยอีกคนชาวอเมริกัน ปรากฏว่าวาร์กัสตกเป็นฝ่ายแพ้ที.เค.โอ.ไปในยกที่ 10 เมื่อต้นปี พ.ศ. 2549 โดยที่ตาข้างซ้ายของวาร์กัสโดนหมัดของมอสลีย์จนปูดบวมไปหมด จากนั้นในกลางปีเดียวกัน วาร์กัสยังติดใจในผลการชก จึงทำการขอล้างตาอีกไฟต์กับมอสลีย์ ก็เป็นฝ่ายแพ้ที.เค.โอ.ไปอีกเช่นกันในยกที่ 6
เฟอร์นันโด วาร์กัส ชกมวยเป็นครั้งสุดท้ายถัดจากไฟต์นี้ โดยขึ้นชิงแชมป์ทวีปอเมริกาเหนือที่ว่างในรุ่นซูเปอร์มิดเดิลเวทของ WBC กับ ริการ์โด มาโยร์กา นักมวยชาวนิการากัว ก็เป็นฝ่ายแพ้คะแนนไปอย่างเอกฉันท์เมื่อครบ 12 ยก ซึ่งตลอดการชกวาร์กัสก็มิอาจสู้มาโยร์กาได้เลย และในไฟต์นี้วาร์กัสปล่อยร่างกายให้อ้วนฉุเพราะต้องทำน้ำหนักเพิ่มขึ้นมา
หลังจากนั้นแล้ว วาร์กัสก็มิได้ขึ้นชกมวยอีกเลย เสมือนกับได้แขวนนวมไปแล้วอย่างเป็นทางการ 
ปัจจุบัน เฟอร์นันโด วาร์กัส ได้กลายเป็นนักแสดงประกอบในซีรีส์ชุด "Alpha Dog" ซึ่งออกอากาศผ่านเคเบิลทีวี เอชบีโอ โดยรับบทเป็น ทิโค "ทีเคโอ" มาร์ติเนซ
ทะเลชุกชี

ทะเลชุกชี  เป็นทะเลชายขอบทวีปของมหาสมุทรอาร์กติก ทางตะวันตกติดกับช่องแคบลอง ริมเกาะแรงเกล และทางตะวันออกติดกับพอยต์แบร์โรว์ รัฐอะแลสกา โดยพื้นที่ถัดจากนั้นคือทะเลโบฟอร์ต ขอบทางใต้สุดติดกับช่องแคบเบริงและเชื่อมกับทะเลแบริงและมหาสมุทรแปซิฟิก ท่าเรือหลักในทะเลชุกชีอยู่ที่อูเอเลนในประเทศรัสเซีย เส้นแบ่งเขตวันสากลทาบผ่านทะเลชุกชีจากตะวันตกเฉียงเหนือไปยังตะวันออกเฉียงใต้ โดยตั้งในบริเวณตะวันออกเพื่อหลีกเลี่ยงเกาะแรงเกลกับเขตปกครองตนเองชูคอตคาในประเทศรัสเซีย
กิจกรรมที่สำคัญบริเวณทะเลแห่งนี้คือการล่าแมวน้ำเพื่อการประมง และการล่าปลาคอร์ท
ทะเลเบริง

ทะเลเบริง  ตั้งอยู่ทางมหาสมุทรแปซิฟิก อยู่ทางใต้ช่องแคบเบริงที่กั้นระหว่างประเทศรัสเซียและ สหรัฐ ทางใต้มี หมู่เกาะคอมมานเดอร์ กั้นระหว่างทะเลกับ มหาสมุทรแปซิฟิก 
ทะเลเบริงมีความลึกมากเพราะใต้ทะเลมีหุบเหว ทะเลแห่งนี้มีความลึกโดยเฉลี่ย 1,600 เมตร จุดที่ลึกที่สุดมีความลึก 4,151 เมตร แม่น้ำสายสำคัญที่ไหลลงสู่ทะเลแห่งนี้คือแม่น้ำอะนาดีร์ ที่ทะเลแห่งนี้เป็นแหล่งการประมงหลากหลายชนิด เช่น ปลาในตระกูลปลาแซลมอน ปลาในตระกูลปลาซาร์ดีน และปูอะแลสกา
อีแวน เบอร์เกอร์

อีแวน เจมส์ เบอร์เกอร์  เกิดเมื่อวันที่ 16 สิงหาคม ค.ศ. 1987 เป็นนักฟุตบอลชาวออสเตรเลีย เล่นในตำแหน่งกองกลางซ้ายให้กับสโมสรฟุตบอลเมลเบิร์นวิกทรี ในฮุนไดลีก
จักรยานฟิกซ์เกียร์

จักรยานฟิกซ์เกียร์ (อังกฤษ: Fixed-gear bicycle) หรือที่นิยมเรียกสั้น ๆ ว่า ฟิกซี (fixie) เป็นจักรยานประเภทหนึ่งที่โดดเด่นด้วยการไม่มีเฟืองฟรี (freewheel) ลักษณะเฉพาะคือเฟืองหลัง (cog) จะถูกยึดติดกับดุมล้อหลังอย่างถาวร ทำให้เมื่อล้อหลังหมุน บันไดปั่นก็จะหมุนตามไปพร้อมกันในทิศทางเดียวกันตลอดเวลา
คุณสมบัตินี้ทำให้ผู้ขี่สามารถควบคุมความเร็ว รวมถึงการชะลอหรือหยุดรถได้โดยการใช้แรงต้านจากบันไดปั่น (โดยไม่จำเป็นต้องใช้เบรกมือ) และยังสามารถปั่นถอยหลังได้อีกด้วย
เดิมที จักรยานฟิกซ์เกียร์ถูกออกแบบและนิยมใช้ในการแข่งขันจักรยานประเภทลู่ภายในเวโลโดรม ทว่าในช่วงไม่กี่ทศวรรษที่ผ่านมา กลับมาได้รับความนิยมอย่างแพร่หลายสำหรับการขับขี่ในชีวิตประจำวันบนท้องถนน โดยเฉพาะอย่างยิ่งในกลุ่มนักปั่นจักรยานส่งเอกสาร (bike messenger) ในสหรัฐอเมริกา นอกจากนี้ รูปทรงที่เรียบง่ายและเป็นเอกลักษณ์ยังทำให้ฟิกซ์เกียร์เป็นที่นิยมในฐานะจักรยานวินเทจ หรือจักรยานที่มีสไตล์เฉพาะตัวอีกด้วย
การเรียกขาน.
ในบางภูมิภาค เช่น ออสเตรเลีย คำว่า "ฟิกซ์เกียร์" อาจหมายถึงจักรยานที่ไม่มีระบบเปลี่ยนเกียร์โดยทั่วไป (single-speed) ส่วนจักรยานฟิกซ์เกียร์แท้จะถูกเรียกว่า จักรยานฟิกซ์วีล (fixed-wheel bicycle) ขณะที่ในสหรัฐอเมริกาและสหราชอาณาจักรนิยมเรียกย่อ ๆ ว่า "ฟิกซี" (fixie)
การทำงานและลักษณะเฉพาะ.
กลไกของฟิกซ์เกียร์ทำให้ไม่มีการ "ฟรีเท้า" (coasting) เหมือนจักรยานทั่วไป นั่นคือเมื่อล้อหมุน บันไดปั่นจะหมุนตามเสมอ ผู้ขี่จึงต้องปั่นเท้าตลอดเวลาที่รถเคลื่อนที่ การควบคุมความเร็วทำได้โดยการใช้แรงต้านจากกล้ามเนื้อขาต้านการหมุนของบันไดปั่น หรือที่เรียกว่าการ "สคิด" (skidding) หรือการ "สกิป" (skipping) ซึ่งทำให้ล้อหลังล็อกและรถชะลอหรือหยุดได้โดยไม่จำเป็นต้องใช้เบรกมือ อย่างไรก็ตาม กฎหมายในหลายประเทศ รวมถึงประเทศไทย ยังคงกำหนดให้จักรยานที่ขี่บนท้องถนนต้องมีระบบเบรกติดตั้งอยู่เพื่อความปลอดภัย
ความนิยมและวัฒนธรรม.
นอกเหนือจากการแข่งขันในเวโลโดรมแล้ว จักรยานฟิกซ์เกียร์ยังกลายเป็นส่วนหนึ่งของวัฒนธรรมการปั่นจักรยานในเมือง โดยเฉพาะในหมู่นักปั่นที่ต้องการจักรยานที่มีสไตล์เฉพาะตัว สามารถปรับแต่งได้ง่าย และให้ประสบการณ์การขับขี่ที่แตกต่าง นอกจากนี้ยังมีการจัดการแข่งขันเฉพาะสำหรับฟิกซ์เกียร์ เช่น ฟิกซ์เกียร์คริเทอเรียม (fixed-gear criterium) ซึ่งเป็นการแข่งขันความเร็วในระยะทางสั้นบนเส้นทางปิด
ลิมฟา

ลิมฟา  เป็นเทวภาพของน้ำบริสุทธิ์ในศาสนาโรมันโบราณ โดยเป็นหนึ่งในสิบสองเทพเกษตรกรรม ซึ่งมาร์คัส เทเรนชีอัส วาร์โร นักปราชญ์โรมัน ได้บันทึกไว้ว่าทรงเป็น "ผู้นำ" (duces) ของเกษตรกรโรมัน เนื่องจาก "หากปราศจากน้ำแล้ว การเพาะปลูกทั้งหลายก็ไม่สามารถเกิดขึ้นได้ เนื่องจากความแห้งแล้งและอัตคัด" บ่อยครั้ง ลิมฟามักจะเชื่อมโยงกับฟอนตัส เทพเจ้าแห่งน้ำพุและแหล่งต้นน้ำ ลิมฟาเป็นตัวแทนของ "การสนใจการนำไปใช้ประโยชน์" ของน้ำบริสุทธิ์ ตามกรอบความคิดการศึกษาเทพเจ้าโรมันของไมเคิล ลิปกา หรืออาจหมายถึงความชื้นโดยรวม
ลิมฟาอาจเทียบกับกับนิมฟ์ตามเทพปกรณัมกรีก แต่ไม่สามารถใช้แทนกันได้ทั้งหมด ข้อแตกต่างระหว่างลิมฟาและนิมพ์คือ การอุทิศให้กับการฟื้นฟูทรัพยากรน้ำเป็น "กาารอุทิศเพื่อนิมฟ์และยกย่องลิมฟา" ในบทกวี ลิมฟาเป็นสามานยนาม ซึ่งโดยส่วนใหญ่แล้วมักใช้ในรูปพหูพจน์ แต่ก็อาจพบใช้ในรูปเอกพจน์บ้างเช่นกัน โดยมีความหมายถึงแหล่งน้ำบริสุทธิ์ หรืออาจหมายถึง "น้ำ" อย่างง่าย ๆ ลิมฟาเป็นเทพที่เหมาะสมสำหรับบวงสรวงบูชาสำหรับการรักษาแหล่งน้ำ ในวิธีเดียวกับที่เทพลิเบอร์ทรงจัดหาไวน์หรือขนมปังเซเรส
ซูรับ ซเวียเดารี

ซูรับ ซเวียเดารี (:) เกิดวันที่ 2 กรกฎาคม ค.ศ. 1981 เป็นนักยูโดชาวจอร์เจีย ที่เขาร่วมการแข่งขันโอลิมปิกฤดูร้อน 2004 ในรุ่น 90 กก. ประเภทชาย ซึ่งชนะการแข่งขันและได้รับรางวัลเหรียญทอง เขาเป็นผู้ถือครองทุนการศึกษาสำหรับโปรแกรมโอลิมปิกสมานฉันท์ เขายังได้รับรางวัลสองเหรียญเงินในการแข่งขันชิงแชมป์โลก (ในค.ศ. 2001 และในค.ศ. 2003) และเหรียญทองแดงในการแข่งขันชิงแชมป์โลกในค.ศ. 2002
ซเวียเดารียังได้ลงนามสำหรับการสนับสนุนศิลปะการต่อสู้แบบผสมผสาน สำหรับองค์กรเวิลด์วิกทอรีโร้ด แต่นั่นไม่ได้เป็นการเปิดตัวครั้งแรกสำหรับการต่อสู้แบบผสมของเขา
เขาเป็นลูกพี่ลูกน้องของแชมป์โอลิมปิกอีกรายหนึ่ง ที่มีชื่อว่าอิลเลียส อิลลาดีส (ชื่อแรกเกิดคือ จาร์จี ซเวียเดารี) ซึ่งเป็นนักยูโดชาวกรีกที่เกิดในประเทศจอร์เจีย
การบุกครองอียิปต์ของอิตาลี

การบุกครองอียิปต์ของอิตาลี เป็นการรุกในสงครามโลกครั้งที่สอง เข้าปะทะกับกองทัพบริติช เครือจักรภพและเสรีฝรั่งเศสในอียิปต์ การบุกครองโดยกองทัพอิตาลีที่ 10 ("10ª Armata") สิ้นสุดการปะทะที่ชายแดนที่เขตพรมแดนและเริ่มการทัพทะเลทรายตะวันตก(ค.ศ. 1940-1943) ที่เหมาะสม เป้าหมายของกองทัพอิตาลีในลิเบียคือการเข้ายึดคลองสุเอซโดยรุกเข้าใกล้เขตชายฝั่งอียิปต์ ภายหลังจากล่าช้าไปหลายวัน โอกาสในการรุกก็ได้ลดน้อยลงในการรุกเข้าไปถึงเมือง Sidi Barrani ด้วยการโจมตีต่อกองทัพบริติชในพื้นที่
กองทัพที่ 10 ได้เข้ารุกประมาณ 65 ไมล์(105 กิโลเมตร) สู่อียิปต์ แต่ได้เผชิญหน้ากับกองกำลังป้องกันของบริติชคือ กลุ่มสนับสนุนที่ 7 (กองพลยานเกราะที่ 7) ซึ่งไม่ใช่กองกำลังหลักอยู่บริเวณรอบเมือง Mersa Matruh เมื่อวันที่ 16 กันยายน ค.ศ. 1940 กองทัพที่ 10 ได้หยุดและเข้าตำแหน่งป้องกันบริเวณรอบๆ ท่าเรือของเมือง Sidi Barrani ด้วยความมุ่งหมายที่จะสร้างค่ายป้อมปราการ ในขณะที่รอให้ช่างวิศวกรทำการสร้างเวีย เดลล่า วิททอเรีย(ถนนชัยชนะ)ตามแนวชายฝั่ง ซึ่ง Via Balbia เป็นส่วนที่ขยายของลิเบีย อิตาลีได้เริ่มสะสมเสบียงเพื่อรุกไปยังเมือง Mersa Matruh ประมาณ 80 ไมล์(129 กิโลเมตร) ไกลไปทางตะวันออกและเป็นฐานทัพของกองพลยานเกราะที่ 7 และกองพลอินเดียที่ 4
เมื่อวันที่ 8 ธันวาคม ก่อนที่กองทัพที่ 10 พร้อมที่จะเริ่มต้นใหม่ในการรุกไปยังเมือง Mersa Matruh บริติชได้เริ่มปฏิบัติการเข็มทิศ การตีโฉบฉวยห้าวันต่อค่ายป้องปราการของอิตาลีบริเวณด้านนอกของเมือง Sidi Barrani การตีโฉบฉวยได้ประสบความสำเร็จและหน่วยทหารไม่กี่หน่วยของกองทัพที่ 10 ในอียิปต์ที่ไม่ได้ถูกทำลายได้ถูกบีบบังคับให้ล่าถอย บริติชได้ไล่ติดตามกองทัพที่ 10 ตามแนวชายฝั่งไปยัง Sollum, Bardia, ทูบลัก, Derna, Mechili, Beda Fomm และ El Agheila บนอ่าวซิดรา บริติชได้มีผู้เสียชีวิตและบาดเจ็บประมาณ 1,900 นายในช่วงปฏิบัติการเข็มทิศ และจับกุมเชลยศึกชาวอิตาลีและลิเบียประมาณ 133,298 นาย ยึดรถถัง 420 คัน ปืนจำนวนกว่า 845 กระบอก และเครื่องบินจำนวนมาก
สินสอด (ให้แก่ฝ่ายชาย)

สินสอด  เป็นเงิน สินค้าหรือทรัพย์ที่หญิงมอบให้แก่สามีของตนในการแต่งงาน ซึ่งตรงกันข้ามกับการมอบสินสอดอันเป็นการที่ชายมอบทรัพย์ให้แก่ภรรยาของตน ในวัฒนธรรมเดียวกันอาจมีทั้งการมอบสินสอดที่มอบให้แก่สามีและมอบให้แก่ภรรยาไปพร้อมกัน สินสอดเป็นประเพณีโบราณ และอาจมีมาก่อนการบันทึกใด ๆ เป็นเวลานานแล้ว
ประวัติศาสตร์.
แต่เดิม วัตถุประสงค์ของสินสอดคือการจัดหา "เงินแรกเริ่ม" หรืออสังหาริมทรัพย์สำหรับการสร้างครอบครัวใหม่ เพื่อช่วยให้สามีทำหน้าที่เลี้ยงดูและปกป้องครอบครัวของตน ตลอดจนถึงการให้ความช่วยเหลือแก่ภรรยาและบุตรในกรณีที่ผู้นั้นกำลังจะเสียชีวิต ดังนั้น สามีจึงมีทรัพยสิทธิ์เหนือสินสอดของภรรยา นอกเหนือจากนั้น ภรรยายังอาจสมทบกับสินสมรสของเธอเอง ซึ่งทำให้ทรัพย์ดังกล่าวไม่รวมอยู่ในสินสอด และจึงเป็นทรัพย์ของเธอเพียงผู้เดียว ทรัพย์ประเภทนี้เป็นทรัพย์ "นอกเหนือจากสินสอด"  และเป็นที่รู้จักกันว่า "สินส่วนตัวของภรรยา" หรือ "สินอันไม่ประกอบขึ้นเป็นสินสอด" 
ในบันทึกที่เก่าแก่ที่สุดเท่าที่เคยค้นพบ เช่น ประมวลกฎหมายฮัมมูราบี สินสอดก็ได้รับการอธิบายว่าเป็นประเพณีที่มีมาก่อนหน้านี้แล้ว ระเบียบของประเพณีดังกล่าวรวมไปถึง: ภรรยาจะได้สิทธิ์เหนือสินสอดเดิมของตนภายหลังการเสียชีวิตของสามีอันเป็นสิทธิ์ในมรดกของสามี สินสอดดังกล่าวจะสามารถสืบมรดกตามกฎหมายให้แก่บุตรของนางเท่านั้น ไม่ใช่บุตรของสามีหรือบุตรที่เกิดจากหญิงอื่น และภรรยาจะไม่มีสิทธิ์รับมรดกหากบิดาของนางจัดหาสินสอดให้ในการแต่งงาน หากสตรีผู้นั้นเสียชีวิตโดยไม่มีบุตร ฝ่ายสามีจะต้องคืนทรัพย์สินสอดคืน แต่สามารถหักลบกับมูลค่าของสินสอดที่มอบให้ฝ่ายหญิงได้ แต่โดยปกติแล้ว สินสอดที่มอบให้ฝ่ายชายมักจะมีปริมาณมากกว่า
การตลาดแบบปากต่อปาก

การตลาดแบบปากต่อปาก หรือ การตลาดแบบบอกต่อ  คือเทคนิคทางการตลาดที่ใช้ในยุคก่อนที่จะมีบริการเครือข่ายสังคมเพื่อเพิ่มการรับรู้ในตราสินค้า หรือเพื่อจุดประสงค์อื่นทางการตลาด (เช่น ยอดขาย) ผ่านการพูดแบบปากต่อปาก ที่คล้ายกับการแพร่ของเชื้อไวรัสหรือไวรัสในคอมพิวเตอร์ อาจหมายถึงการพูดปากต่อปากผ่านทางอินเทอร์เน็ต การประชาสัมพันธ์อาจทำได้ในรูปแบบของคลิป เกมในแบบแฟล็ช แอดเวอร์เกม อีบุ๊ก ซอฟต์แวร์เกี่ยวกับแบรนด์ ภาพ หรือแม้แต่ข้อความ
จุดประสงค์ของนักการตลาด เพื่อสร้างความสำเร็จการตลาดแบบปากต่อปาก เพื่อสร้างความโดดเด่นแสดงตัวตนกับแนวโน้มทางเครือข่ายสังคม (Social Networking Potential) และสร้างการแพร่กระจายของสาระให้ปรากฏกับคนส่วนหนึ่งของผู้คนและมีความเป็นไปได้สูงที่ที่จะแทนที่คู่แข่ง
ดอกกี

โทกิ (#เปลี่ยนทาง ,) หรือที่รู้จักในอีกหลายชื่อไม่ว่าจะเป็น Gonzo 'The Notorious Kid' หรือ The Dirty South Korean, Young King Young Boss ชื่อจริงคือ ลี จุน คยอง เป็นลูกครึ่งเกาหลี ฟิลิปปิน-สเปน ชี่นชอบเพลง Hiphop และ การ Rap ตั้งแต่อายุ 11 ปีจนเริ่มมาเขียนแรพและแต่งเพลงเองตอน อายุ 12 หลังจากนั้นจึงลองหัดเล่นดนตรีหลายๆอย่าง จนกระทั่งเริ่มเข้าสู่วงการเพลงอย่างจริงๆจังเมื่อตอนอายุ 13 และได้ร่วมงานกับ 
ประวัติ.
Dok2 มีผลงานเพลงครั้งแรกเป็นของตัวเองเมื่อปี 2006 ในนาม ALL BLACK (ตอนอายุ 16 ปี เท่านั้น) ร่วมกับ Microdot ใน Single : Chapter 1 / MUSIC, 2006 ชื่อของ Dok2 ในภาษาไทยนั้นสามารถเรียกได้ทั้ง ด๊อกทู และ ดอกกี เพราะการอ่านออกเสียง "2" ในเกาหลีจะอ่านออกเสียงว่า ยี่ หรือ อื ซึ่งมีความหมายในภาษาเกาหลีว่า "ขวาน" และออกอัลบั้มของตัวเองในปี 2008 ซึ่งขณะนั้นดอกกีได้เข้าร่วมกลุ่มแร๊พเปอร์ชื่อดังของเกาหลีไปเรียบร้อยแล้วนั่นคือ The Movement Crew ประกอบไปด้วยสมาชิกชื่อดังมากมาย
อาทิ - Tiger JK , - Gaeko, Tasha aka Yoon Mi-Rae, Sean2Slow, - , n, DJ Tukutz, TBNY - Topbob, Yankie, Double K เป็นต้น
นอกจากจะทำงานเพลงของตัวเองแล้ว ดอกกียังเคยเป็น Producer ให้กับศิลปินแรพคนอื่นๆด้วย
ปัจจุบันดอกกีเป็นศิลปินอิสระ และเป็น C.E.O ของค่าย ร่วมกับ 
Illionaire Records.
Dok2 ตัดสินใจออกมาจัดตั้งค่ายของตัวเองในปี 2011 โดยเป็นการก่อตั้งค่ายเป็นครั้งแรกร่วมกับแร็พเปอร์รุ่นพี่ The Quiett ซึ่งขณะนั้น The Quiett เองก็ได้ออกจากค่ายเดิมของเขาอย่าง Soul Company แล้ว ทั้งคู่ตัดสินใจก่อตั้งค่ายร่วมกัน โดยดำรงตำแหน่ง C.E.O ร่วม ต่อมาในปี 2012 ค่ายได้เซ็นสัญญากับศิลปินคนแรก นั่นคือ Beenzio (แต่ดำเนินงานในลักษณะของกลุ่มเพื่อนมากกว่าจะเป็นศิลปินในสังกัด) 1LLIONAIRE ในยุคก่อตั้งเป็นการดำเนินงานร่วมกับ Jay Park แร็พเปอร์เกาหลีชื่อดังภายหลังจากที่ Jay Park กลับจากอเมริกาและเริ่มงานกับ แร็พเปอร์ใต้ดินและแร็พเปอร์เกาหลี-อเมริกันหลายๆคน 1LLIONAIRE เป็นหนึ่งในกลุ่มที่ผลิตผลงานร่วมกับ Jay Park มากมาย และยังเคยออกทัวร์คอนเสิร์ตร่วมกันในคอนเสิร์ตของ Jay Park ด้วย
คอนเสิร์ต.
กิจกรรมในต่างประเทศ.
JAY PARK FAN MEETING ASIA TOURS
โทกิยังเป็นหนึ่งในศิลปินรับเชิญที่ได้ร่วม เอเชียร์ทัวร์กับ เจย์ปาร์ค ใน 6 เมืองใหญ่ ได้แก่ เกาหลี สิงคโปร์ ฟิลิปปินส์ ไทย มาเลเซีย อินโดนีเซีย ร่วมด้วย Art Of Movement และ The Quiett
รูเล็ตต์

รูเล็ตต์  เป็นเกมการพนันอย่างหนึ่ง มีรากศัพท์มาจากภาษาฝรั่งเศส ซึ่งให้ความหมายว่า "ล้อเล็ก ๆ" ผู้เล่นจะพนันผลของเกมเป็นตัวเลขเดี่ยว ๆ หรือช่วงของตัวเลข รวมถึงอาจพนันผลเลขคู่เลขคี่ หรือสีแดงสีดำก็ได้ วิธีการเล่นจะมีผู้หมุนวงล้อรูเล็ตและปล่อยลูกบอลให้วิ่งไปบนวงล้อนั้น ลูกบอลจะตกลงไปอยู่ในช่องใดช่องหนึ่งในที่สุดเพราะสูญเสียโมเมนตัม รูเล็ตโดยทั่วไปมี 37 ช่อง (ฝรั่งเศสและยุโรป) หรือ 38 ช่อง (อเมริกา) โดยจะมีสีและตัวเลขกำกับทุกช่อง
ประวัติ.
รูเล็ตต์คิดค้นโดยชาวฝรั่งเศสนามว่า แบลซ ปัสกาล ในศตวรรษที่ 17 แต่รู้จักอย่างแพร่หลายในฝรั่งเศสเมื่อศตวรรษที่ 18 เดิมรูปแบบรูเล็ตต์ในอดีตไม่ใช่รูปแบบที่เห็นกันในขณะนี้ เพราะได้มีการปรับเปลี่ยนรูปแบบไปเรื่อย ๆ จนมีรูปแบบอย่างในปัจจุบัน
รูปแบบโต๊ะรูเล็ตต์.
โต๊ะรูเล็ตต์มี 3 รูปแบบ แต่วิธีการเล่นไม่แตกต่างกัน
แมลงรักในสวนหลังบ้าน

แมลงรักในสวนหลังบ้าน  เป็นภาพยนตร์สะท้อนปัญหาสังคม กำกับโดยธัญญ์วาริน สุขะพิสิษฐ์ เป็นภาพยนตร์อิสระในโครงการ Indy Spirit Project ของนิตยสารไบโอสโคป ออกฉายครั้งแรกในเทศกาลภาพยนตร์นานาชาติแวนคูเวอร์ 2010 และได้รับเสนอชื่อเข้าชิงรางวัล Dragons and Tigers Competition ต่อมาได้เข้าฉายในเทศกาลภาพยนตร์โลกกรุงเทพ เมื่อ 6 พฤศจิกายน พ.ศ. 2553 เนื้อเรื่องเป็นการเล่าชีวิตของตัวละครที่พบเจอประสบการณ์อันแปลกประหลาด ตัวละครในเรื่องประกอบด้วย พี่สาวคนโต ธัญญ่า (ธัญญ์วาริน สุขะพิสิษฐ์) ซึ่งเป็นสาวประเภทสอง วัย 35 ปี และน้องชายกับน้องสาวของเธอ จอห์นนี (นนท์ปวิธ ด่านศรีบูรณ์) วัย 15 ปี และเจนนิเฟอร์ (สุชาดา โรจน์มโนธรรม) วัย 17 ปี
หลังการฉายรอบปฐมทัศน์ ภาพยนตร์ไม่ผ่านการอนุญาตจากคณะกรรมการพิจารณาภาพยนตร์และวีดิทัศน์ กระทรวงวัฒนธรรม ด้วยเหตุผลว่า มีเนื้อหาขัดต่อศีลธรรมอันดีของประชาชน เนื่องจากบางส่วนมีการนำเสนอภาพของขององคชาต การร่วมเพศ และการค้าประเวณี และประกาศห้ามฉาย ต่อมาได้มีการพยายามฉายภาพยนตร์เรื่องนี้รอบจำกัดผู้ชม ในวันที่ 10 ธันวาคม พ.ศ. 2553 ซึ่งตรงกับวันรัฐธรรมนูญระหว่างเสวนาเชิงวิชาการเรื่อง พ.ร.บ.ภาพยนตร์และวีดิทัศน์กับรัฐธรรมนูญไทย จัดโดยมูลนิธิหนังไทย, หอภาพยนตร์, สมาคมผู้กำกับภาพยนตร์แห่งประเทศไทย, เครือข่ายคนดูหนังแห่งประเทศไทย และนิตยสารไบโอสโคป แต่ก็ได้มีการระงับการฉายภาพยนตร์รอบพิเศษนั้น 
แม้ธัญญ์วารินได้ยื่นอุทธรณ์ต่อคณะกรรมการตรวจพิจารณาภาพยนตร์คณะใหญ่ ที่มีนายไตรรงค์ สุวรรณคีรี รองนายกรัฐมนตรี เป็นประธานกรรมการแล้วก็ตาม แต่คณะกรรมการได้มีมติ 13 ต่อ 4 มิให้ฉายภาพยนตร์เรื่องนี้ในประเทศไทยทุกกรณี นับเป็นภาพยนตร์เรื่องแรกของไทยที่ถูกห้ามฉายหลังจากพระราชบัญญัติภาพยนตร์และวีดิทัศน์ พุทธศักราช 2551 มีผลบังคับใช้ ขณะนี้ผู้กำกับได้ยื่นเรื่องไปยังศาลปกครองเพื่อขอให้มีคำสั่งคุ้มครองชั่วคราวต่อไป
ซามูไร อโยธยา

ซามูไร อโยธยา  เป็นภาพยนตร์อิงประวัติศาสตร์ของไทย โดยเป็นเรื่องราวที่เกี่ยวข้องกับยามาดะ นางามาสะ ซึ่งเป็นบุคคลที่มีอยู่จริงในสมัยสมเด็จพระนเรศวรมหาราช นำแสดงโดยเซงิ โอเซกิ กำกับโดยนพพร วาทิน และกำหนดฉายในประเทศไทยครั้งแรก 2 ธันวาคม พ.ศ. 2553 
เนื้อเรื่องย่อ.
เป็นเรื่องราวของยามาดะ นางามาสะ ซึ่งเป็นชาวญี่ปุ่นที่อาศัยอยู่ในประเทศไทย แม้ว่าเขาจะเป็นชาวญี่ปุ่น แต่ก็รักเมืองไทยมาก และได้เรียนรู้วิชามวยไทย (แบบโบราณ) ทั้งยังเป็นเข้าร่วมกองอาสาออกรบให้อยุธยาหลายคราว ซึ่งต่อมาได้เป็น "ออกญาเสนาภิมุข" มีหน้าที่ในการคุมกองอาสาญี่ปุ่น ต่อมา ได้มีการกบฏเกิดขึ้นในสมัยสมเด็จพระเจ้าปราสาททอง ซึ่งยามาดะได้เดินทางมาปราบกบฏได้สำเร็จ และได้รับการแต่งตั้งเป็นผู้เป็นเจ้าแห่งเมืองนครศรีธรรมราชในเวลาต่อมา
การสร้าง.
ทางฝ่ายจัดสร้างมีความต้องการที่จะถ่ายทอดวิถีชีวิตความเป็นอยู่ของชาวไทยในสมัยก่อนให้ชาวต่างชาติได้รับชม โดยมีวัตถุประสงค์ที่จะนำเสนอในต่างประเทศ ทั้งการนำเสนอศิลปะมวยไทย, ฟันดาบ, การใช้สมุนไพร ตลอดจนวัฒนธรรมไทยรวมถึงชาวญี่ปุ่นที่เข้ามาตั้งถิ่นฐานในหมู่บ้านของชาวญี่ปุ่นในสมัยอยุธยา โดยใช้งบประมาณในการสร้าง 100 ล้านบาท
การประชาสัมพันธ์.
ทางผู้จัดสร้างได้นำนักแสดงนำอย่าง เซงิ โอเซกิ รวมทั้งธรรมรส ใจชื่น ได้มีส่วนร่วมในการเปิดตัวภาพยนตร์ โดยได้เดินทางเข้าร่วมงาน "เทศกาลนางามาสะ มิตรภาพไทย-ญี่ปุ่น ครั้งที่ 23" ที่จังหวัดชิสึโอกะ ประเทศญี่ปุ่น ซึ่งเป็นบ้านเกิดของยามาดะ นางามาสะ เพื่อสร้างสายสัมพันธ์อันดีต่อชาวญี่ปุ่นและชาวไทย และมีทีมข่าว NHK ทำการบันทึกภาพในการนำเสนอดังกล่าว รวมทั้งทางประเทศญี่ปุ่นได้ตกลงทำสัญญาซื้อภาพยนตร์ชุดนี้ เพื่อจัดฉายในประเทศญี่ปุ่นด้วยเช่นกัน
มาเรียม อุสมานี

มาเรียม อุสมานี เบกุม ซาฮิบา ("มริยัม อุฌ ฌมานี") หรืออาจรู้จักในนาม หารกาพาอี หรือ โชธาพาอี  พระราชธิดาในราชาภารมัล กุศวาหาแห่งราชวงศ์ราชปุตที่นับถือศาสนาพราหมณ์-ฮินดู มีพระนามเดิมว่า ราชกุมารี หิระ คุนวารี ต่อมาพระนางได้อภิเษกสมรสกับสมเด็จพระจักรพรรดิอัคบาร์ กษัตริย์แห่งราชวงศ์โมกุลที่นับถือศาสนาอิสลาม และมีพระราชโอรสด้วยกันเพียงพระองค์เดียวคือ สมเด็จพระจักรพรรดิชะฮันคีร์ พระองค์เป็นจักรพรรดินีแห่งจักรวรรดิโมกุลที่อยู่ในตำแหน่งยาวนานที่สุดเกือบ 50 ปี
เรื่องราวความรักของพระองค์ ถูกนำมาสร้างเป็นภาพยนตร์ที่มีชื่อเสียงคือ โชธา อัคบาร์ นำแสดงโดย ฤติก โรศัน รับบทเป็น อัคบาร์ และไอศวรรยา ราย รับบทเป็น โชธา และภาพยนตร์ดังกล่าวยังได้รับรางวัลต่างๆจำนวนมาก อาทิ รางวัลจากเทศกาลภาพยนตร์นานาชาติมิมบาของภาพยนตร์มุสลิม ประเทศรัสเซีย เทศกาลภาพยนตร์เซาเปาลูครั้งที่ 32 ประเทศบราซิล เป็นต้น
เหตุระเบิดในสตอกโฮล์ม พ.ศ. 2553

เหตุระเบิดในสต็อกโฮล์ม พ.ศ. 2553 เกิดขึ้นในวันที่ 11 ธันวาคม พ.ศ. 2553 เมื่อระเบิดสองลูกเกิดระเบิดขึ้น ณ ใจกลางกรุงสต็อกโฮล์ม ประเทศสวีเดน ซึ่งส่งผลให้มือระเบิดเสียชีวิต และมีผู้ได้รับบาดเจ็บอีกสองคน ขณะที่คาร์ล บิลต์ รัฐมนตรีว่าการกระทรวงการต่างประเทศสวีเดนและหน่วยความมั่นคงแห่งชาติสวีเดน (SÄPO) ได้เรียกเหตุระเบิดดังกล่าวว่าเป็นพฤติการณ์ก่อการร้าย
เทมัวร์ อับเดลวาฮับ อัล-อับดาลี พลเมืองสวีเดนที่เกิดในประเทศอิรัก เป็นผู้ต้องสงสัยว่าอาจเป็นมือระเบิด บรรษัทการกระจายเสียงและแพร่ภาพนอร์เวย์ได้อธิบายว่าเหตุการณ์ดังกล่าวเป็นการโจมตีฆ่าตัวตายครั้งแรกที่เกี่ยวข้องกับการก่อการร้ายอิสลามในกลุ่มนอร์ดิก ถึงแม้ว่าพลเมืองสวีเดนจะเคยก่อเหตุโจมตีฆ่าตัวตายมาแล้วในต่างประเทศ
เหตุระเบิด.
เหตุระเบิดครั้งแรกเกิดขึ้นเมื่อเวลา 16.48 น. ตามเวลายุโรปกลาง เมื่อเกิดเหตุรถยนต์ระเบิดขึ้นที่แยกโอลอฟ พาลเมส กาตา และถนนดร็อตนิงกาตัน ตามข้อมูลของเจ้าหน้าที่ดับเพลิงพบว่า รถดังกล่าวมีขวดบรรจุก๊าซปิโตรเลียมเหลวหลายขวดซึ่งส่งผลให้เกิดการระเบิดขึ้นอีกหลายครั้ง มีผู้ได้รับบาดเจ็บเล็กน้อย 2 คนในบริเวณที่เกิดเหตุระเบิดและได้ถูกนำตัวส่งโรงพยาบาล 
เหตุระเบิดครั้งที่สองเกิดขึ้นเมื่อเวลาราว 17.00 น. ตามเวลายุโรปกลาง ที่ทางแยกของถนนบรีกการ์กาตันและดร็อตนิงกาตัน พบร่างของชายซึ่งแรงระเบิดได้ก่อให้เกิดการบาดเจ็บต่อช่วงท้องในพื้นที่ใกล้เคียง ข้อมูลของโฆษกตำรวจระบุว่าชายคนดังกล่าวได้ระเบิดตัวเอง อาฟตันบลาเด็ทระบุว่า ชายคนดังกล่าวได้พกพาท่อระเบิดจำนวนหกท่อ แต่พบว่ามีเพียงหนึ่งท่อเท่านั้นที่เกิดระเบิดขึ้น แรงระเบิดทำให้ชายดังกล่าวเสียชีวิต ใกล้กับร่างของชายคนดังกล่าวพบท่อโลหะและกระเป๋าสะพายหลังซึ่งภายในบรรจุด้วยที่ยึดโลหะหลายชิ้นและสสารไม่ทราบชนิดซึ่งต้องสงสัยว่าเป็นวัตถุระเบิด พยานอ้างว่ามือระเบิด "ตะโกนอะไรบางอย่างเป็นภาษาอารบิก" ก่อนที่จะจุดระเบิดซึ่งทำให้ตนเองเสียชีวิต
เวลาเดียวกับที่เกิดการระเบิดขึ้น ใจกลางกรุงสต็อกโฮล์มยังเต็มไปด้วยชาวเมืองที่ออกมาจับจ่ายซื้อของในเทศกาลคริสต์มาส และมีประชาชนหลายพันคนอยู่ในระแวกใกล้เคียง รัฐมนตรีว่าการกระทรวงการต่างประเทศสวีเดนแสดงความกังวลว่าหากการโจมตีดังกล่าวประสบความสำเร็จ ผลที่ตามมาก็จะเป็น "ความหายนะใหญ่หลวงอย่างแท้จริง"
เหตุระเบิดดังกล่าวมีขึ้นหลังจากมีระดับการเตือนการก่อการร้ายเพิ่มสูงขึ้นในช่วงเดือนพฤศจิกายนที่ผ่านมาในสวีเดน เนื่องจากมี "การเปลี่ยนแปลงในกิจกรรมของกลุ่มก่อการร้ายในสวีเดน" ซึ่งสามารถวางแผนการโจมตีได้
ปฏิบัติการเข็มทิศ

ปฏิบัติการเข็มทิศ (ยังเรียกอีกอย่างว่า la battaglia della Marmarica) เป็นปฏิบัติการทางทหารขนาดใหญ่ครั้งแรกของบริติชในการทัพทะเลทรายตะวันตก(ค.ศ. 1940-1943)ในช่วงสงครามโลกครั้งที่สอง กองทัพบริติช อินเดีย เครือจักรภพ และฝ่ายสัมพันธมิตรได้เข้าโจมตีต่อกองกำลังอิตาลีของกองทัพที่ 10 (จอมพล โรดอลโฟ กราซีอานี) ในอียิปต์ตะวันตกและไซเรไนกา จังหวัดทางตะวันออกของลิเบีย ตั้งแต่เดือนธันวาคม ค.ศ. 1940 ถึง เดือนกุมภาพันธ์ ค.ศ. 1941
กองกำลังทะเลทรายตะวันตก(WDF)(พลโท ริชาร์ด โอ คอนเนอร์) มีจำนวนประมาณ 36,000 นาย ได้รุกจากเมือง Mersa Matruh ในอียิปต์ ในการเข้าตีโฉบฉวยห้าวันปะทะกับตำแหน่งอิตาลีของกองทัพที่ 10 ซึ่งมีจำนวนประมาณ 150,000 นายในฐานที่มั่นป้อมปราการบริเวณรอบเมือง Sidi Barrani ในอียิปต์และในไซเรไนกา กองกำลังทะเลทรายตะวันตกได้เอาชนะอิตาลีอย่างรวดเร็วในฐานที่มั่นป้อมปราการของพวกเขาและที่เมือง Sidi Barrani และบริติชได้ใช้ประโยชน์จากความสำเร็จครั้งนี้ บีบบังคับให้ส่วนที่เหลือของกองทัพที่ 10 ออกไปจากอียิปต์และยึดท่าเรือตามชายฝั่งลิเบีย กองทัพที่ 10 ถูกตัดขาด ในขณะที่ล่าถอยกลับไปยังตริโปลิเตเนียและปราชัยที่ยุทธการที่ Beda Fomm ส่วนที่เหลือได้ถูกไล่ล่าไปยัง El Agheila ในอ่าว Sirte 
บริติชได้จับกุมเชลยศึกชาวอิตาลีและลิเบียจำนวนกว่า 138,000 นาย รถถังจำนวนร้อยคัน และปืนจำนวนกว่า 1,000 กระบอก และเครื่องบินจำนวนมาก ส่วนกองกำลังทะเลทรายตะวันตกได้ประสบผู้เสียชีวิตและบาดเจ็บจำนวนกว่า 1,900 นาย ประมาณ 10 เปอร์เซ็นของทหารราบ กองกำลังทะเลทรายตะวันตกไม่สามารถดำเนินพ้นไปจาก El Agheila เนื่องจากยานพาหนะชำรุดและถูกเปลี่ยนหันเหในเดือนมีนาคม ค.ศ. 1941 ของหน่วยกองกำลังที่มีอุปกรณ์ครบถ้วนในปฏิบัติการลัสเตอร์สำหรับยุทธการที่กรีซ กองกำลังเสริมของอิตาลีได้รีบมาถึงลิเบียเพื่อป้องกันตริโปลีโดยได้รับความช่วยเหลือจากกองทัพน้อยแอฟริกาและลุฟท์วัฟเฟอ
การรุกลวอฟ–ซานโดเมียร์ซ

การรุกลูวอฟ-ซานโดเมียร์ซ  เป็นแผนการหลักของกองทัพแดงเพื่อบีบให้กองทัพเยอรมันถอยออกจาก ยูเครน และโปแลนด์ตะวันออก การรบดำเนินไปในช่วงกลางเดือนกรกฎาคม 1944 กองทัพแดงประสบความสำเร็จภายในหนึ่งเดือนของการโจมตี
สนธิสัญญาไมตรีและพาณิชย์ ค.ศ. 1833

สนธิสัญญาไมตรีและพาณิชย์ ค.ศ. 1833 หรือเรียกว่า สนธิสัญญาโรเบิตส์ เป็นสนธิสัญญาฉบับแรกที่กรุงรัตนโกสินทร์ลงนามกับสหรัฐ และเป็นฉบับแรกที่ประเทศในทวีปเอเชียลงนามกับสหรัฐ มีการลงนามเมื่อวันที่ 20 มีนาคม พ.ศ. 2376
เบื้องหลัง.
ในการเจรจาทำสนธิสัญญา แอนดรูว์ แจ็คสัน ประธานาธิบดีสหรัฐ ได้ส่งเอ็ดมันด์ โรเบิตส์มายังกรุงรัตนโกสินทร์ในตำแหน่งอัครราชทูต (minister) นับเป็นทูตอเมริกันคนแรก บนเรือรบอเมริกัน"พีค็อก" ในเดือนกุมภาพันธ์ พ.ศ. 2376 ระหว่างที่โรเบิตส์เข้าเฝ้าพระบาทสมเด็จพระนั่งเกล้าเจ้าอยู่หัวนี้เองที่กรุงรัตนโกสินทร์และสหรัฐสถาปนาความสัมพันธ์ทางการทูตอย่างเป็นทางการเมื่อวันที่ 18 มีนาคม พ.ศ. 2376
ในการเจรจาทางการทูตระหว่างทั้งสองฝ่าย ได้มีการแลกเปลี่ยนบรรณาการระหว่างรัฐต่อรัฐ เนื่องจากเรือที่นำบรรณาการจากประธานาธิบดีสหรัฐไม่ทันกำหนด โรเบิตส์จึงได้ถวายสินค้าจากเมืองจีนไปก่อน ส่วนของที่โรเบิตส์ได้รับพระราชทานแทนประธานาธิบดีสหรัฐนั้น โรเบิตส์ได้บันทึกว่า
"เมื่อวาน และวันนี้ได้รับสิ่งของพระราชทาน ผ่านเจ้าพระยาคลัง ดังนี้ งาช้าง น้ำตาล น้ำตาลปึก พริกไทย กระวาน รงทอง ไม้กฤษณา ไม้ฝาง และคราม"
ในการเตรียมการต้อนรับทูตต่างประเทศ มีบันทึกว่าเป็นหน้าที่ของกรมท่า กรมพระตำรวจ กรมพระคลังวิเศษ กรมพระคลังในซ้าย กรมรักษาพระองค์ กรมกลาโหม กรมพระนครบาล กรมนา กรมพระคลัง กรมมหาดไทย และกรมวัง
เนื้อหา.
เนื้อหาของหนังสือสัญญาไมตรีและข้อตกลงด้านการค้าส่วนใหญ่เหมือนกับสนธิสัญญาเบอร์นีที่อังกฤษได้ทำไว้ก่อนหน้า แต่สหรัฐได้รับสิทธิพิเศษเหนือกว่าอังกฤษ โดยที่ "นานไปเบื้องน่าฝรั่งชาติใด ภาษาใดนอกจากชาติโปรตุเกศ จะขอเข้ามาตั้งกงสุล ณ กรุงเทพฯ ถ้ากรุงเทพฯ โปรดให้จัดตั้ง ชาติอเมริกันจะตั้งกุงสุลตามฝรั่งชาติซึ่งโปรดนั้น"
นอกจากนี้ ไทยยังสามารถเก็บค่าธรรมเนียมบรรทุกสินค้าเข้ามาขายในอัตราวาละ 1,700 บาท หรือเรือเปล่า วาละ 1,500 บาท โดยเป็นการเก็บครั้งเดียว ไม่มีการเก็บภาษีอากรอย่างอื่นอีก แต่ข้อตกลงดังกล่าวยังเกิดประโยชน์แก่สหรัฐน้อย จึงได้มีการส่งทูตเข้ามาขอแก้ไข
อดุล หละโสะ

อดุล หละโสะ (19 กันยายน พ.ศ. 2529 —) เกิดที่อำเภอกงหรา จังหวัดพัทลุง อดีตนักฟุตบอลและผู้ฝึกสอนชาวไทย อดุลเป็นหนึ่งในผู้เล่นทีมชาติชุดแชมป์ซีเกมส์ครั้งที่ 24 ปี 2550 ที่จังหวัดนครราชสีมา นอกจากนี้อดุลยังเป็นนักเตะไทยคนแรกที่ได้ไปค้าแข้งที่ประเทศญี่ปุ่น โดยเล่นในลีกอาชีพระดับเจลีก ดิวิชัน 3 กับทีมไกนาเร ทตโตริ และปัจจุบันเป็นโค้ชให้กับทีมอคาเดมี่
ประวัติ.
อดุล หละโสะ เป็นชาวมุสลิมมีพี่น้องทั้งหมด 3 คน โดยอดุลเป็นพี่ชายคนโต จบการศึกษาชั้นประถมศึกษาจากโรงเรียนบ้านป่าแก่ อำเภอกงหรา และชั้นมัธยมศึกษาตอนต้นที่โรงเรียนศึกษาธรรมอิสลาม จากนั้นได้เรียนต่อในชั้น ม.4-ม.5 ที่โรงเรียนพัทลุงซึ่งเป็นโรงเรียนประจำจังหวัด ก่อนจะเข้ามาเรียนต่อในชั้น ม.6 ที่โรงเรียนจุฬาภรณราชวิทยาลัย ชลบุรี จังหวัดชลบุรีพร้อมกับเล่นฟุตบอลโรงเรียนไปด้วย หลังจากเรียนจบ ม.6 ได้มาร่วมทีมสโมสรฟุตบอลชลบุรีภายใต้การคุมทีมของวิทยา เลาหกุลปัจจุบันอดุล หละโสะเรียนปริญญาตรีอยู่ที่ คณะบริหารธุรกิจ มหาวิทยาลัยศรีปทุม วิทยาเขตชลบุรี และมีส่วนสำคัญในการพาทีมชลบุรีคว้าแชมป์ไทยแลนด์พรีเมียร์ลีกเป็นครั้งแรกของสโมสรในฤดูกาล 2550
ด้วยฟอร์มการเล่นที่โดดเด่นของอดุลทำให้ได้เป็นส่วนหนึ่งของทีมชาติชุดอายุไม่เกิน 23 ปีลงแข่งขันซีเกมส์จนได้รางวัลชนะเลิศ ก่อนย้ายจากสโมสรฟุตบอลชลบุรีไปร่วมทีมไกนาเร ทตโตริ ทีมในดิวิชัน 3 ของญี่ปุ่น ด้วยค่าตัวถึง 3 ล้านบาท โดยผลงานของอดุลที่ญี่ปุ่น คือการจบอันดับ 5 ในลีก แม้จะอยู่ครึ่งบนของตารางแต่ก็ไม่ได้เลื่อนชั้นไปเล่นดิวิชัน 2 ประกอบกับอดุลถูกใบเหลืองอยู่บ่อยครั้งทำให้ช่วงหลัง ๆ หลุดเป็นตัวสำรอง จึงออกมาเปิดเผยว่าอยากย้ายกลับมาเล่นให้ชลบุรี เอฟซีต้นสังกัดเดิม
ฤดูกาล 2552 อดุล หละโสะย้ายกลับมาเล่นให้ชลบุรี เอฟซีต้นสังกัดเดิม หลังจากลงเล่นในลีกให้ต็อตโตริไป 19 นัด ในฤดูกาล 2008 โดยสวมเสื้อหมายเลข 19
ในปี 2557 อดุล หละโสะ ได้รับการแต่งตั้งจากเกียรติศักดิ์ เสนาเมือง หัวหน้าผู้ฝึกสอน ให้เป็นกัปตันทีมชาติไทย ในการแข่งขันรายการซูซูกิคัพ ในปลายปีเดียวกัน แต่ทว่าในการแข่งขันจริง กัปตันทีมตัวจริงกลับเป็นกวินทร์ ธรรมสัจจานันท์ ผู้รักษาประตู เนื่องจากอดุลได้รับบาดเจ็บที่ข้อเท้า จึงเป็นเพียงตัวสำรอง แต่ในพิธีการรับถ้วยหลังนัดชิงชนะเลิศจบลง ทั้งคู่ก็รับพร้อมกันในฐานะกัปตันทีม
ในปลายปี 2558 ก่อนจบฤดูกาลเพียงนัดเดียว อดุลได้เปิดตัวย้ายไปยังบุรีรัมย์ ยูไนเต็ด อย่างเป็นทางการ โดยสวมเสื้อหมายเลข 4
ในด้านชีวิตส่วนตัว อดุล หละโสะ สมรสกับ ศุภสิริ สรวงษ์ หลังจบการแข่งขันซูซูกิคัพไม่นาน
ทองพูน โคกโพ ราษฎรเต็มขั้น

ทองพูนโคกโพ ราษฎรเต็มขั้น เป็นภาพยนตร์ไทยที่ออกฉายเมื่อปี พ.ศ. 2520 สร้างโดยค่ายไฟว์สตาร์โปรดัคชั่น ร่วมกับ พร้อมมิตรภาพยนตร์ กำกับโดย หม่อมเจ้าชาตรีเฉลิม ยุคล (ท่านมุ้ย) นำแสดงโดย จตุพล ภูอภิรมย์, วิยะดา อุมารินทร์ และ ภิญโญ ปานนุ้ย
ถ่ายทำด้วยระบบฟิล์มสี 35 มม. สโคป, บันทึกเสียงจริง ซาวด์-ออน-ฟิล์ม เรื่องนี้จึงเป็นภาพยนตร์ไทยเรื่องแรกและเรื่องเดียว ที่บันทึกเสียงจริงของจตุพลเอาไว้ 
"ทองพูน โคกโพ ราษฎรเต็มขั้น" สร้างขึ้นโดยได้รับแรงบันดาลใจมาจากภาพยนตร์แนวนีโอเรียลลิสต์ขาวดำสัญชาติอิตาเลียนเรื่อง "The Bicycle Thief" โดย จตุพล ภูอภิรมย์ รับบททองพูน โคกโพ แทน สรพงษ์ ชาตรี ที่ติดคิวถ่ายจากภาพยนตร์เรื่องอื่น
ภาพยนตร์ออกฉายเมื่อวันที่ 25 พฤศจิกายน พ.ศ. 2520 ภาพยนตร์เรื่องนี้ประสบความสำเร็จอย่างสูงและภาพยนตร์เรื่องนี้ยังได้รับรางวัลพระสุรัสวดี (ตุ๊กตาทอง) รวมทั้งหมด 4 สาขา ปัจจุบันเรื่องนี้เป็นหนึ่งใน 100 ภาพยนตร์ไทยที่คนไทยควรดู และทางบีเคพีและไฟว์สตาร์ นำมารีมาสเตอร์ใหม่ภายใต้โปรเจกต์ The Legend Collection ซึ่งเรื่องนี้ก็เป็นภาพยนตร์ในตำนานอีกเรื่องหนึ่งที่ควรค่าแก่การเก็บสะสมเช่นกัน, และทางหอภาพยนตร์ ได้นำมาจัดฉายอีกครั้งในรูปแบบฟิล์ม 35 มม. เมื่อวันอาทิตย์ที่ 20 พฤษภาคม พ.ศ. 2561 
ต่อมาในปี พ.ศ. 2527 หม่อมเจ้าชาตรีเฉลิม ยุคลได้ทรงสร้างภาคต่อในชื่อ "อิสรภาพของทองพูน โคกโพ" นำแสดงโดย สรพงษ์ ชาตรี รับบทเป็น ทองพูน โคกโพ (แทนจตุพลที่เสียชีวิตด้วยอุบัติเหตุทางรถยนต์ในปี พ.ศ. 2524) ร่วมด้วย วิชุดา มงคลเขตร์, สุเชาว์ พงษ์วิไล และ ไกรลาศ เกรียงไกร ออกฉายเมื่อวันที่ 11 สิงหาคม พ.ศ. 2527 แต่ไม่ค่อยประสบความสำเร็จเท่าภาคแรก 
ต่อมาได้นำเป็นละครโทรทัศน์ถึง 2 ครั้ง ครั้งแรกในปี พ.ศ. 2529 ออกอากาศทาง ช่อง 7 นำแสดงโดย วีรยุทธ รสโอชา และ วิยะดา อุมารินทร์ ซึ่งได้กลับมาแสดงอีกครั้ง ได้รับรางวัลโทรทัศน์ทองคำ ละครโทรทัศน์ชีวิตดีเด่น ปี 2529 ส่วนครั้งที่ 2 ในปี พ.ศ. 2544 ออกอากาศทาง ช่อง 3 นำแสดงโดย อำพล ลำพูน, ศิรประภา สุขดำรงค์, เอกพันธ์ บรรลือฤทธิ์, อุบลวรรณ บุญรอด, สุวัจนี ไชยมุสิก
เรื่องย่อ.
ทองพูน โคกโพเป็นคนอีสานที่พาลูกชายวัย 5 ขวบ เดินทางจากอุดรเข้ามาทำงานในกรุงเทพฯ ทองพูนขายที่นาและนำเงินที่ได้ไปซื้อรถแท็กซี่เป็นของตนเองมาขับเพื่อหาเงิน ต่อมาทองพูนถูกจี้ชิงรถไป เขาถูกหลอกเอารถไปขาย ทองพูนจึงสืบหารถของตัวเองจนรู้ว่าอยู่ที่อู่พรวัฒนา แม้จะตามไปที่อู่รับซื้อรถหลายครั้งแต่ก็ทำอะไรไม่ได้เพราะสาครเจ้าของอู่รถเป็นผู้มีอิทธิพล ทองพูนไปขอรถคืนแต่ถูกทำร้าย ทองพูนจึงตัดสินใจไปเอารถคืนอีกครั้งซึ่งครั้งนี้ทองพูนฆ่าคนตายไปหลายคนแต่หารถตัวเองไม่เจอจึงยอมมอบตัวกับตำรวจ เรื่องราวของทองพูนเป็นส่วนหนึ่งของคนจนที่ถูกเอารัดเอาเปรียบ โดยที่เขาพยายามเรียกร้องความเป็นธรรมจากสังคมให้เกิดขึ้นกับตัวเขาเอง ในที่สุดเขาก็พ่ายแพ้ให้กับระบบของสังคมที่ไม่ให้โอกาสคนจนต่อสู้เพื่อสิทธิของตนเอง
ละครโทรทัศน์.
ทองพูน โคกโพ ราษฎรเต็มขั้น เป็นละครโทรทัศน์แนวสะท้อนปัญหาสังคมของท่านมุ้ย บทประพันธ์ของ หม่อมเจ้าชาตรีเฉลิม ยุคล บทโทรทัศน์โดย สุมัชณิมา กำกับการแสดงโดย นพดล มงคลพันธ์ ผลิตโดย บริษัท ชาโดว์ เอ็นเตอร์เทนเมนท์ จำกัด ออกอากาศทุกวันเสาร์–อาทิตย์ เวลา 17.40 - 18.45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย อำพล ลำพูน, ศิรประภา สุขดำรงค์ และนักแสดงชั้นนำอีกมากมาย เริ่มตอนแรกวันที่ พ.ศ. 2544–พ.ศ. 2544
พีระมิดเวลา

พีระมิดเวลา  เป็นงานศิลปะสาธารณะที่กำลังอยู่ในระหว่างการก่อสร้าง ตั้งอยู่ที่เมืองเว็มดิง รัฐบาวาเรีย ประเทศเยอรมนี พีระมิดดังกล่าวเริ่มก่อสร้างในปี พ.ศ. 2536 ในงานวันครบรอบ 1,200 ปีของเว็มดิง การก่อสร้างนี้จะดำเนินไปอีก 1,200 ปีจนกระทั่งพีระมิดเสร็จสมบูรณ์ ซึ่งตามกำหนดการจะแล้วเสร็จในปี พ.ศ. 3736 (ค.ศ. 3183)
ประวัติ.
เมืองเว็มดิงสามารถสืบย้อนประวัติไปได้ถึงปี พ.ศ. 1336 (ค.ศ. 793) และได้เฉลิมฉลองครบรอบ 1,200 ปี ใน พ.ศ. 2536 ความคิดในการก่อสร้างพีระมิดเวลาเพื่อเป็นเครื่องหมายของระยะเวลา 1,200 ปีนี้
แนวคิด.
พีระมิดเวลา ซึ่งมีกำหนดก่อสร้างเสร็จในปี พ.ศ. 3736 โดยคาดว่าจะประกอบด้วยบล็อกหินหรือคอนกรีต 120 ก้อน แต่ละก้อนมีขนาด 1.2×1.2×1.8 เมตร ฐานมีขนาด 13.8×13.8 เมตร บล็อกแต่ละบล็อกจะมีช่องว่างราวครึ่งบล็อก (0.6 เมตร) ระหว่างบล็อกหนึ่งกับบล็อกถัดไป บล็อกดังกล่าวชิ้นหนึ่งจะถูกวางทุกสิบปี โดยบล็อกแรกได้มีการวางลงในเดือนตุลาคม พ.ศ. 2536
พีระมิดดังกล่าวในปัจจุบัน สามารถพบได้ที่ลานคอนกรีตบนยอดเนินรูปร่างกลมนาม โรแบร์ทส์เฮอเฮ ("Robertshöhe") ซึ่งตั้งอยู่ทางทิศเหนือของเมืองเว็มดิง ชั้นฐานจะประกอบด้วยลูกบาศก์หินหรือคอนกรีต 64 ลูก ได้รับการจัดวางในรูปแบบ 8×8 ซึ่งนับจนถึงปัจจุบัน มีเพียงสามก้อนเท่านั้นที่ได้วางลงไปแล้ว พิธีวางก้อนที่สามมีขึ้นในเดือนมิถุนายน พ.ศ. 2556 ส่วนก้อนถัดไปจะวางในปี พ.ศ. 2566 ชั้นที่สองจะประกอบด้วยลูกบาศก์ 36 รูป จัดวางในรูปแบบ 6×6 ชั้นที่สามจะมีลูกบาศก์ 16 ลูก ซึ่งจัดวางในรูปแบบ 4×4 และชั้นสุดท้าย จะมีลูกบาศก์ 4 ลูก จัดวางในรูปแบบ 2×2 แบบจำลองของผลงานสำเร็จได้รับการจัดแสดงในเว็มดิง ที่เฮาส์ เดส กัสเตส
เงินทุนของโครงการดังกล่าวส่วนใหญ่ได้รับผ่านทางการบริจาคของบริษัทท้องถิ่น อาทิเช่น การจัดหาวัตถุดิบสำหรับการทำคอนกรีตเป็นแผ่นให้โดยไม่คิดค่าใช้จ่าย นอกเหนือจากนี้ วัตถุดิบที่นำไปสร้างเป็นบล็อกจะไม่เจาะจงแต่อย่างใด และชนรุ่นหลังอาจเปลี่ยนไปใช้วัตถุดิบอย่างอื่นได้ขึ้นอยู่กับสิ่งที่สามารถหามาได้
โครงการดังกล่าวอยู่ภายใต้การบริหารจัดหารของมูลนิธิซึ่งตั้งอยู่ในเว็มดิง
การเลือกเวลา.
ความสำคัญของเลข 12 ระยะเวลา 1,200 ปี และจำนวนก้อนหิน 120 ก้อนล้วนแต่มีความเกี่ยวข้องกัน โดยการก่อสร้างที่เริ่มขึ้นใน พ.ศ. 2536 กลายเป็นโอกาสที่การสร้างพีระมิดดังกล่าวจะเกิดขึ้นได้จริงมากที่สุด สาเหตุคือ โอกาสที่ใกล้เคียงที่สุดในอดีตและในอนาคตที่จะสร้างพีระมิดได้ จะเกิดขึ้นในปี พ.ศ. 2176 (ค.ศ. 1633) ซึ่งพีระมิดที่ได้จะมีขนาด 7×7 ใช้เวลาก่อสร้าง 840 ปี และประกอบด้วยบล็อกจำนวน 84 บล็อก และ พ.ศ. 2986 (ค.ศ. 2443) ซึ่งพีระมิดที่ได้จะมีขนาด 9×9 ใช้เวลาก่อสร้าง 1,650 ปี ประกอบด้วยบล็อกจำนวน 165 บล็อก
ศิลปิน.
โครงการดังกล่าวมาจากความคิดของศิลปิน มันเฟรด ลาเบอร์ (Manfred Laber) โครงการดังกล่าวเริ่มต้นขึ้นอย่างเป็นทางการในเดือนมิถุนายน พ.ศ. 2536 แนวคิดคือต้องการให้ผู้คนมีความเข้าใจว่าระยะเวลา 1,200 ปีแท้จริงแล้วหมายความว่าอย่างไร
ยุทธการที่คูสค์

ยุทธการที่คูสค์  เกิดขึ้นเมื่อกำลังเยอรมนีและโซเวียตเผชิญหน้ากันในแนวรบด้านตะวันออกระหว่างสงครามโลกครั้งที่สอง บริเวณย่านชานนครคูสค์ (Kursk) ห่างจากกรุงมอสโกไปทางใต้ 450 กิโลเมตร ในสหภาพโซเวียต ช่วงเดือนกรกฎาคมและสิงหาคม ค.ศ. 1943 ยุทธการที่คูสค์เป็นทั้งชุดของการสงครามยานเกราะที่ใหญ่ที่สุด รวมถึงยุทธการที่โปรโฮรอฟกา และการสงครามทางอากาศวันเดียวราคาแพงที่สุดในประวัติศาสตร์ ยุทธการนี้นับเป็นการรุกทางยุทธศาสตร์ครั้งสุดท้ายของเยอรมนีที่สามารถดำเนินการได้ในทางตะวันออก ชัยชนะเด็ดขาดของโซเวียตที่เป็นผลให้กองทัพแดงมีการริเริ่มทางยุทธศาสตร์ในช่วงที่เหลือของสงคราม
ฝ่ายเยอรมนีหวังจะย่นแนวรบของตนโดยกำจัดส่วนที่ยื่นออกมาที่คูสค์ ซึ่งเป็นผลมาจากความพ่ายแพ้ในยุทธการที่สตาลินกราด คีมตามที่คิดไว้ล่วงหน้าเจาะผ่านปีกด้านเหนือและใต้เพื่อบรรลุการล้อมกำลังกองทัพแดงใหญ่ อย่างไรก็ดี ฝ่ายโซเวียตมีข่าวกรองเจตนาของกองทัพเยอรมัน ด้วยเหตุนี้ ประกอบกับความล่าช้าของเยอรมนีที่ต้องรออาวุธใหม่ ส่วนใหญ่คือ รถถังทีเกอร์และแพนเธอร์ ทำให้กองทัพแดงมีเวลาสร้างแนวป้องกันเป็นชุดและเก็บกำลังหนุนขนาดใหญ่เพื่อการตีโต้ตอบทางยุทธศาสตร์
โดยได้รับแจ้งล่วงหน้าหลายเดือนว่าการโจมตีจะเกิดแก่คอของส่วนที่ยื่นออกมาที่คูสค์ ฝ่ายโซเวียตวางแผนที่จะชะลอ หันเห ตลอดจนทำให้หัวหอกแพนเซอร์อันทรงพลังของเยอรมนีอ่อนกำลังและค่อย ๆ ยอมจำนน โดยบีบให้พวกเขาโจมตีผ่านเครือข่ายเขตทุ่นระเบิด เขตยิงปืนใหญ่มองเห็นล่วงหน้า (pre-sighted artillery fire zone) และที่มั่นแข็งแรงต่อสู้รถถังที่อำพรางไว้ ประกอบด้วยแนวป้องกันมีพื้นที่ว่างแปดแนว ลึก 250 กิโลเมตร ซึ่งลึกกว่า 10 เท่าของแนวมากีโน และมีปืนใหญ่ต่อสู้รถถังกว่าอัตรา 1:1 ของยานพาหนะที่จะเข้าตี ซึ่งเชื่อมต่อถึงกันอย่างกว้างขวาง จนถึงปัจจุบันยังเป็นงานการป้องกันที่กว้างขวางที่สุดที่เคยก่อสร้างมา และพิสูจน์ให้เห็นแล้วว่า มีความลึกเกินกว่าสามเท่าของความลึกที่จำเป็นต่อการชะลอขอบเขตไกลที่สุดของการโจมตีฝ่ายเยอรมัน
เมื่อกองทัพเยอรมันหมดกำลังไปกับการป้องกัน ฝ่ายโซเวียตก็สนองด้วยการตีโต้ตอบ ซึ่งทำให้กองทัพแดงยึดโอเรลและเบลโกรอดคืนได้เมื่อวันที่ 5 สิงหาคม และฮาร์คอฟเมื่อวันที่ 23 สิงหาคม และผลักดันฝ่ายเยอรมันกลับไปข้ามแนวรบอันกว้างใหญ่
แม้กองทัพแดงจะเคยประสบความสำเร็จในฤดูหนาว แต่ชัยชนะครั้งนี้นับเป็นการรุกทางยุทธศาสตร์ในฤดูร้อนของโซเวียตที่ประสบความสำเร็จเป็นครั้งแรกในสงคราม ปฏบัติการยุทธศาสตร์อันเป็นต้นแบบนี้ได้บรรจุในหลักสูตรวิทยาลัยการทัพ ยุทธการคูสค์เป็นยุทธการครั้งแรกซึ่งการรุกบลิทซครีกประสบความล้มเหลวก่อนที่จะสามารถเจาะผ่านการป้องกันของข้าศึกและเข้าไปในความลึกเชิงยุทธศาสตร์ (strategic depth)
แม้ว่ากองทัพเยอรมันจะถูกผลักดันแต่จอมพลเอริค ฟอน มันสไตน์ตั้งใจจะตั้งรับโซเวียตในแนวรบตะวันออกให้ได้แต่ทว่ากลับไม่เป็นไปอย่างที่คิด เนื่องจากฮิตเลอร์ได้สั่งให้ถอนกำลังยานเกราะแพนเซอร์ไปยังอิตาลี เพราะได้ข่าวว่ากองทัพสัมพันธมิตรได้บุกยึดเกาะซิซิลีแล้ว อิตาลีภายใต้การนำของเบนิโต มุสโสลินีกำลังตกอยู่ในอันตราย ดังนั้นฮิตเลอร์ต้องช่วยเหลือด่วน. ฟอน มันสไตน์ได้พยายามคัดค้านแต่กลับไร้ผล เมื่อไร้ยานเกราะแพนเซอร์ กองทัพแดงกลับสามารถรุกได้อย่างรวดเร็วจนกองทัพเยอรมันต้องออกจากดินแดนรัสเซีย. ฟอน มันสไตน์ได้โทษฮิตเลอร์ว่าการวางแผนรบของฮิตเลอร์นั้นไร้สาระ
หมายเหตุ.
<templatestyles src="Reflist/styles.css" />
ราชดำเนิน เรดบูล กรุงเทพ 2010

ถนนแห่งประวัติศาสตร์ ราชดำเนิน เรดบูล กรุงเทพ 2010  เป็นกิจกรรมการแสดงการขับรถสูตรหนึ่ง ของทีมเรดบูลเรซซิง ทีมชนะเลิศการแข่งขันรถสูตรหนึ่งฤดูกาล 2010 โดยมาร์ก เว็บเบอร์ นักขับรถระดับโลกชาวออสเตรเลีย บนถนนราชดำเนิน กิจกรรมดังกล่าวจัดโดย กระทิงแดง ร่วมกับกรุงเทพมหานคร เมื่อวันที่ 18 ธันวาคม พ.ศ. 2553
การจัดการแสดงครั้งนี้ เป็นส่วนหนึ่งของการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 และเป็นการตามรอยพระวรวงศ์เธอ พระองค์เจ้าพีรพงศ์ภาณุเดช (พระองค์เจ้าพีระ/เจ้าดาราทอง) นักแข่งรถสูตรหนึ่งชาวไทยพระองค์แรก ที่ทรงเคยมีพระประสงค์ในการจัดกรุงเทพกรังด์ปรีซ์ ซึ่งมีแนวเส้นทางในบริเวณใกล้เคียงกับถนนสายนี้ แต่ได้ล้มเลิกไปเนื่องจากเกิดสงครามโลกครั้งที่สอง
ทีมงานเรดบูลเรซซิงเดินทางมาถึงประเทศไทยในวันที่ 17 ธันวาคม และได้เข้าพัก ณ โรงแรมดุสิตธานี กรุงเทพฯ โดยโรงแรมได้จัดการต้อนรับเลียนแบบการเข้าพิตในการแข่งขันรถสูตรหนึ่ง ในการนี้ คณะได้เข้าลงนามถวายพระพรพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในช่วงเช้า ณ โรงพยาบาลศิริราช ต่อมาในเวลา 18.00 น. วันเดียวกัน พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จลง ณ ลานทางเชื่อมอาคารเฉลิมพระเกียรติ พร้อมด้วยท่านผู้หญิงทัศนาวลัย ศรสงคราม พระราชทานพระบรมราชวโรกาสให้ นายเฉลิม อยู่วิทยา ประธานกรรมการบริหารบริษัท เรดบูล จำกัด, นายสราวุฒิ อยู่วิทยา กรรมการผู้จัดการบริษัท, หม่อมหลวงปิยาภัสร์ ภิรมย์ภักดี, มาร์ก เว็บเบอร์ พร้อมสมาชิกทีมจำนวน 4 คน เฝ้าทูลละอองธุลีพระบาท พร้อมรถสูตรหนึ่งรุ่น RB 6 ที่ใช้ในการขับจริง โดยพระองค์ทอดพระเนตรรถสูตรหนึ่งคันดังกล่าวด้วยความสนพระราชหฤทัย นอกจากนี้ เว็บเบอร์ได้ทูลเกล้าฯ ถวายรถสูตรหนึ่งรุ่น RB 6 จำลองด้วย
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จเจ้าฟ้าฯ กรมพระศรีสวางควัฒน วรขัตติยราชนารี เสด็จแทนพระองค์มาทรงเปิดงาน และทอดพระเนตรการแสดง ณ ลานพลับพลามหาเจษฎาบดินทร์ ในเวลา 15.00 น. โดยก่อนหน้าการแสดง มีการแสดงขบวนพาเหรดโดยทีมเรดบูลเรซซิงร่วมกับดาราและนักดนตรีที่มีชื่อเสียงของไทย ได้แก่ โก้ มิสเตอร์แซกแมน ปกรณ์ ลัม อนันดา เอเวอร์ริ่งแฮม พัชราภา ไชยเชื้อ และเฌอมาลย์ บุญยศักดิ์ รวมถึงเรดบูลดริฟท์ทีม นำโดย ศักดิ์ นานา
เส้นทางการแสดงนั้นเริ่มจากจุดพิตการาจบริเวณพระบรมบรรพต (ภูเขาทอง) แล่นไปตามถนน ผ่านสะพานผ่านฟ้าลีลาศ อนุสาวรีย์ประชาธิปไตย และกลับรถที่แยกคอกวัว รวม 4 รอบ โดยเมื่อจบรอบสุดท้าย มาร์กได้นำธงชาติไทยโบกสบัดด้วย เมื่อเสร็จการแสดงแล้ว สมเด็จเจ้าฟ้าฯ กรมพระศรีสวางควัฒน วรขัตติยราชนารี มีพระราชปฏิสันถารกับมาร์กและทีมงาน ก่อนเสด็จกลับ ซึ่งงานในครั้งนี้ได้รับความสนใจจากประชาชนทั้งไทยและต่างประเทศเข้าชมจนแน่นขนัดทั้งสองฝั่งถนน
โคตรสู้ โคตรโส

โคตรสู้ โคตรโส  เป็นภาพยนตร์แอ็คชั่นไทย ที่ได้นำเสนอรูปแบบศิลปะการต่อสู้หลากรูปแบบไม่ว่าจะเป็น มาร์เชี่ยลอาร์ท, คาโปเอร่า, ฟรีรันนิ่ง, ไทเก็ก, เทควันโด, กังฟู และมวยไทย และกีฬาเอ็กซ์ตรีม กำหนดฉายในประเทศไทยครั้งแรก 16 ธันวาคม พ.ศ. 2553
เนื้อเรื่องย่อ.
กลุ่มของนักศึกษาผู้มีทักษะด้านศิลปะการต่อสู้ซึ่งมีชื่อว่า "Fighting Club" ได้แยกย้ายกันไปตามวิถีชีวิตของตนภายหลังจากสำเร็จการศึกษา ต่อมาพวกเขาได้รับเชิญให้เข้าร่วมงานเลี้ยงฉลองในการเป็นนักแสดงภาพยนตร์แอ็คชั่นฮอลลีวูด ก่อนที่จะเกิดเหตุการณ์ที่ไม่มีใครคาดคิด นั่นคือได้มีเสียงระเบิดดังขึ้น เมื่อทุกคนฟื้นขึ้นมาก็พบว่างานสังสรรค์นี้ได้กลายเป็นสถานที่ที่มีแต่ความเงียบงัน เพื่อนของพวกเขาถูกจับตัวไป ทั้งยังมีมือสังหารคอยกำจัดพวกเขา นั่นได้ทำให้พวกเขาเกิดความสงสัยขึ้นมาว่าเป็นฝีมือที่เกิดขึ้นจากพวกใด และมีสาเหตุอะไรที่ต้องทำเช่นนี้ อย่างไรก็ตาม พวกเขาก็มีเพียงทางเลือกเดียวในการช่วยเหลือพวกพ้องของตน นั่นคือการร่วมมือกันต่อสู้กับเหล่าร้าย พร้อมกันนี้เหล่านักสู้ที่เหลือก็ต้องพบความจริงอันน่าเจ็บปวดว่าเหตุการณ์ที่เกิดขึ้นเหล่านี้มีบางคนในกลุ่มของพวกเขาหักหลังไปเข้ากับเหล่าร้ายพร้อมกับจัดฉากสร้างเรื่องราวทั้งหมดขึ้น
การสร้าง.
ออกแบบฉากต่อสู้โดยพันนา ฤทธิไกรและมรกต แก้วธานี โดยใช้เวลาในการออกแบบกว่า 1 ปี ร่วมกับทีมสร้างภาพยตร์ชุด องค์บาก, ต้มยำกุ้ง, ช็อคโกแลต และจีจ้า ดื้อสวยดุ ซึ่งมีนักแสดงสมทบอย่าง ชัชพล อภิชาติ, กิติศักดิ์ อุ่นจิตต์, สำเร็จ เมืองพุทธ, ธนวิช วงศ์สุวรรณ, ภุชงค์ ศาสตร์นอก, วิรัช เข็มกลัด, ศราวุธ คำสอน, ปุญญพัทร บุญคุณชนก และ วินัย เวียงย่างกุ้ง ที่ได้แสดงรูปแบบศิลปะการต่อสู้หลากแขนงในภาพยนตร์ชุดดังกล่าวนี้ด้วยเช่นกัน
การตอบรับ.
ภาพยนตร์เรื่องนี้ได้รับการวิจารณ์เชิงบวก
ภัยพิบัติเรืออับปางนอกเกาะคริสต์มาส

หายนะเรืออับปางนอกเกาะคริสต์มาส เป็นอุบัติเหตุที่เรือบรรทุกผู้ลี้ภัยจำนวนกว่า 70 คนจมนอกชายฝั่งเกาะคริสต์มาส อันเป็นดินแดนส่วนหนึ่งของประเทศออสเตรเลียในมหาสมุทรอินเดีย เมื่อวันที่ 15 ธันวาคม พ.ศ. 2553 ทำให้มีผู้เสียชีวิต 50 คน ส่วนผู้รอดชีวิต 42 คนได้รับการช่วยเหลือ โดยเมื่อเวลา 6.30 น. ตามเวลาท้องถิ่น เรือได้เกิดชนเข้ากับโขดหินที่ฟลายอิงฟิชโคฟ ก่อนจะชนเข้ากับหน้าผาที่อยู่ใกล้เคียง ทำให้ความพยายามช่วยเหลือเป็นไปได้ด้วยความยากลำบาก
ในระยะเวลากว่าหนึ่งชั่วโมง เรือที่ไม่มีกำลังได้เคลื่อนที่ไปข้างหน้าและถอยไปข้างหลังจากการที่คลื่นซัดสาดมันให้ออกห่างจากหน้าผา เรือจมลงเมื่อเวลาราว 6.00 น. ตามเวลาท้องถิ่น
ผู้ที่ตกลงไปในทะเลจำนวนมากได้ยึดเกาะเอาของลอยในทะเลเมื่อเรือแตกออกเป็นส่วน ๆ อย่างรวดเร็ว ประชาชนท้องถิ่นพยายามช่วยเหลือเหยื่อโดยการโยนเสื้อชูชีพและวัตถุอื่น ๆ ให้ ผู้ลี้ภัยบางคนได้รับการบาดเจ็บจากเศษชิ้นส่วนเรือที่กำลังพังทลาย และบางส่วนสามารถใช้เสื้อชูชีพที่โยนมาจากชายฝั่งได้ ความพยายามช่วยเหลือโดยหน่วยงานศุลกากรและการป้องกันชายแดนออสเตรเลีย โดยได้จัดสรรเรือสองลำมาช่วยเหลือผู้รอดชีวิตอย่างน้อย 41 คน นอกจากนี้ สภาพอากาศที่เลวร้ายยังได้ทำให้ปฏิบัติการช่วยเหลือเป็นไปได้อย่างยากลำบาก ชุดดูแลผู้ป่วยวิกฤตจำนวนสองชุดจากหน่วยแพทย์เวหาออสเตรเลีย (Royal Flying Doctor Service of Australia) ได้บินออกจากเพิร์ธพร้อมกับความช่วยเหลือทางการแพทย์
เดิมเคยคาดกันว่าเรือดังกล่าวมีผู้โดยสาร 70 คน แต่บางแห่งอาจระบุว่าตัวเลขดังกล่าวอาจสูงถึง 100 คน ผู้โดยสารรวมไปถึงเด็ก สตรีและชายชาวอิรัก ชาวอิหร่านและชาวเคิร์ด
ผลสะท้อนทางการเมืองของหายนะดังกล่าวดำเนินต่อไป โดยมีความกังวลเกี่ยวกับการเคลื่อนไหวของเรือและพฤติการณ์ที่ได้ทำไว้
การค้นหาผู้รอดชีวิตจากอุบัติเหตุเรืออับปางดังกล่าวยุติลงเมื่อวันที่ 18 ธันวาคม เมื่อแพทย์แนะนำว่าโอกาสพบผู้รอดชีวิตเพิ่มเป็นไปได้น้อย การรำลึกถึงผู้ที่สูญหายเกิดขึ้นระหว่างวันที่ 19–20 ธันวาคม
นกเค้าแคระ

นกเค้าแคระ (ชื่อวิทยาศาสตร์: "Glaucidium brodiei") เป็นนกเค้าแมวขนาดเล็กชนิดหนึ่ง จัดอยู่ในวงศ์ Strigidae สามารถพบได้ในอัฟกานิสถาน, บังกลาเทศ, ภูฏาน, บรูไน, กัมพูชา, จีน, อินเดีย, อินโดนีเซีย, ลาว, มาเลเซีย, พม่า, เนปาล, ปากีสถาน, ไต้หวัน, ไทย และเวียดนาม ที่อยู่อาศัยตามธรรมชาติ คือ ป่าหนาว และจัดได้ว่าเป็นนกเค้าแมวที่มีขนาดเล็กที่สุดที่พบในทวีปเอเชีย ที่ขนาด 15 เซนติเมตร (6 นิ้ว) น้ำหนัก 60 กรัม (2.1 ออนซ์) โดยจะพบบ่อยที่สุดในบริเวณป่าดิบชื้น ตั้งแต่พื้นราบไปจนถึงระดับความสูง 3,050 เมตร จากระดับน้ำทะเล ในประเทศไทยจะพบบ่อยขึ้นที่ระดับสูงเกิน 600 เมตรจากระดับน้ำทะเลขึ้นไป บริเวณภาคใต้และคาบสมุทรมลายู จะพบได้บ่อยมากในระดับสูง 395 เมตรจากระดับน้ำทะเลขึ้นไป
มีทั้งหมด 4 ชนิดย่อย (ดูในตาราง)
นกเค้าแคระจัดเป็นนกเค้าแมวที่บินได้ไม่เงียบเหมือนนกเค้าแมวหรือนกแสกส่วนมาก และยังเป็นนกที่หากินในเวลากลางวัน มีรูปร่างอ้วนกลม มีขนหนานุ่มปกคลุมอย่างหนาแน่น มีสีและลวดลายที่กลมกลืนไปกับต้นไม้ บริเวณคอก็มีขนอยู่อย่างหนาแน่นทำให้ดูเหมือนหัวอยู่ติดกับตัวโดยไม่มีคอ และมีหัวที่กลมโต หน้าแบน ตากลมโตสีเหลืองอยู่ด้านหน้าของใบหน้า ปากสั้นและปากบนโค้งงุ้มแหลมลง มีขนเส้นเล็ก ๆ คล้ายหนวดแมวอยู่รอบ ๆ โคนปากทำหน้าที่เป็นเครื่องนำทาง มีปีกกว้างแต่ปลายปีกมน ขนหางยาวกว่านกเค้าแม้วชนิดอื่น ๆ มีขาสั้นแต่เข็งแรงสีเหลืองนิ้วเท้าค่อนข้างใหญ่และแข็งแรง มีนิ้วตีน 4 นิ้วเวลาเกาะกิ่งจะอยู่ด้านหน้า 2 ด้านหลัง 2 นิ้ว เล็บสีดำ ตัวผู้และตัวเมียมีลักษณะเหมือนกัน จับอาหารจำพวกสัตว์ต่าง ๆ ขนาดเล็ก เช่น กิ้งก่า, หนู, สัตว์เลื้อยคลานขนาดเล็ก, จักจั่น, ด้วง และตั๊กแตน รวมถึงนกด้วยกันชนิดอื่นที่มีขนาดเล็ก เมื่อจะล่านก นกเค้าแคระมักจะซ่อนตัวตามพุ่มไม้ ไม่เช่นนั้นแล้วจะถูกฝูงนกเล็ก ๆ เหล่านี้ไล่จิกตี แต่นกเค้าแคระก็สามารถจับเหยื่อที่มีขนาดตัวพอ ๆ กันหรือโตกว่าเล็กน้อยได้ด้วยกรงเล็บที่แข็งแรง หากจะหากินในเวลากลางคืน มักจะเป็นในคืนวันเพ็ญ
ทำรังวางไข่ในช่วงเดือนเมษายน-พฤษภาคม โดยใช้โพรงไม้ธรรมชาติ หรือรังของนกอื่นที่ทำรังในโพรงไม้เหมือนกัน โดยโพรงอาจเป็นรังเก่า หรืออาจมาจากการแย่งชิงมาก็ได้ ในบางครั้งอาจเป็นการฆ่ากินและปล้นชิงจากนกตัวอื่นเลยก็ได้ โพรงรังที่เลือกมักอยู่สูงจากพื้นราว 2-10 เมตร วางไข่ครั้งละ 3-5 ฟอง ลูกนกจะออกจากไข่ในช่วงต้นฤดูฝนที่มีอาหารอุดมสมบูรณ์พอดีซึ่งจะเป็นผลดีต่อการรอดชีวิตของลูกนก เนื่องจากแม่นกจะกกไข่ตั้งแต่ออกไข่ฟองแรกทันที ในขณะเดียวกันก็จะออกไข่ใบอื่น ๆ ไปด้วย ดังนั้นในแต่ละรังลูกนกเค้าแคระจะมีอายุต่างกันพอสมควร ถ้าอาหารมีไม่พอเพียง ตัวที่ออกมาทีหลังตัวเล็กกว่าก็จะแย่งอาหารตัวอื่น ๆ ไม่ทันและตายไปในที่สุด
จัดเป็นนกเค้าแมวอีกชนิดหนึ่งที่นิยมเลี้ยงเป็นสัตว์เลี้ยง และมีสถานะเป็นสัตว์ป่าคุ้มครองในประเทศไทย